sagorsarker/bangla-wikipedia huggingface dataset:
বেদ প্রকাশ মালিক

বেদ প্রকাশ মালিক (জন্মঃ ১ নভেম্বর ১৯৩৯) ভারতীয় সেনাবাহিনীর একজন জেনারেল ছিলেন। তিনি ভারতীয় সেনাবাহিনীর ১৯তম প্রধান কর্মকর্তা ছিলেন। তিনি এ পদে ৩০ সেপ্টেম্বর ১৯৯৭ সাল থেকে ৩০ সেপ্টেম্বর ২০০০ তারিখ পর্যন্ত বহাল ছিলেন, তিনি সেনাপ্রধান থাকাকালীন সময়ই কার্গিল যুদ্ধ সংঘটিত হয়।
১৯৩৯ সালের ১ নভেম্বর জন্ম নেন কার্গিল যুদ্ধের এই ভারতীয় প্রধান সেনাপতি। তার জন্ম হয়েছিলো বর্তমান পাকিস্তানস্থ উত্তর-পশ্চিম সীমান্ত প্রদেশে।
মালিক কমিশন পান ১৯৫৯ সালের ৭ জুন ভারতীয় সেনাবাহিনীর ৩য় শিখ হালকা পদাতিক রেজিমেন্টে। তিনি কমিশন পাওয়ার পূর্বে ন্যাশনাল ডিফেন্স একাডেমী সহ দেহরাদুনের ইন্ডিয়ান মিলিটারি একাডেমিতেও অধ্যায়ন করেছেন।
তিনি জম্মু-কাশ্মীর অঞ্চলে একটি পদাতিক ব্রিগেডের কমান্ডার হিসেবে দায়িত্ব পালন করে 'অতি বিশিষ্ট সেবা ম্যাডেল' পদক লাভ করেন।
১৯৮৯ এর ডিসেম্বরে তাকে একটি মাউন্টেন ডিভিশনের জেনারেল অফিসার কমান্ডিং-এর দায়িত্ব দেওয়া হয় এবং ১৯৯২ সালের আগস্টে তিনি পাঞ্জাব প্রদেশে একটি বড় সেনাদলের নেতৃত্ব দেন এবং ঐ অঞ্চলে জঙ্গীবাদবিরোধী সামরিক অভিযান পরিচালনা করেন।
১৯৯৫ সালের জুলাই মাসে বেদ ভারতীয় সেনাবাহিনীর দক্ষিণাঞ্চলীয় অংশের প্রধান আদেশদানকারী কর্মকর্তা হিসেবে নিয়োগ পান এবং পরের বছরের আগস্টে তাকে সেনাসদরে 'ভাইস চীফ অব দ্য আর্মি স্টাফ' (উপসেনাপ্রধান) হিসেবে দায়িত্ব দেওয়া হয়।
বিপিন রাওয়াত

জেনারেল বিপিন রাওয়াত, পিভিএভিএসএম, ইউওয়াইএসএম, এভিএসএম, ওয়াইএসএম, এসএম, ভিএসএম (১৬ মার্চ ১৯৫৮ – ৮ ডিসেম্বর ২০২১) ভারতীয় সামরিক বাহিনীর প্রথম প্রতিরক্ষা প্রধান ও ভারতীয় সেনার সেনাপ্রধান ছিলেন। ২৬তম সেনাপ্রধান হিসেবে তিনি ২০১৬ এর ৩১ ডিসেম্বর জেনারেল দলবীর সিং সোহাগের কাছ থেকে সেনাপ্রধানের দায়িত্ব গ্রহণ করেন। ২০১৯ সালের ৩১শে ডিসেম্বর জেনারেল মনোজ মুকুন্দ নরবণে তাঁর স্থলে সেনাপ্রধানের দায়িত্ব নেন। তিনি সেনাপ্রধান হওয়ার পূর্বে ভারতীয় সেনার সেনা উপপ্রধানের দায়িত্ব পালন করেছেন। তিনি ভারতীয় সেনার পূর্ব কমান্ডের জেনারেল অফিসার কমান্ডিং ইন চিফ এর দায়িত্ব পালন করেছেন।
বিপিন ভারতের উত্তরাখণ্ড প্রদেশের পৌরি গাড়ওয়াল জেলায় ১৯৫৮ সালের ১৬ মার্চ জন্মগ্রহণ করেন। তার পিতাও তার মত সেনাবাহিনীর জেনারেল ছিলেন তবে সেনাপ্রধান ছিলেননা, তার পিতার নাম হচ্ছে লক্ষণ সিং রাওয়াত। রাওয়াত লেখাপড়া করেন ক্যামব্রিয়ান হল (দেহরাদুন), সিমলার সেন্ট এডওয়ার্ড স্কুল এবং অবশেষে 'ভারতীয় সামরিক একাডেমী'তে, যেখান থেকে ভালো ফলাফল করে 'সম্মানের তরবারী' লাভ করেছিলেন। তিনি তামিলনাড়ুর 'প্রতিরক্ষা সেবা স্টাফ কলেজ' থেকে স্টাফ কোর্স এবং যুক্তরাষ্ট্রের ফোর্ট লেভেনওয়ার্থ থেকে 'উচ্চতর আদেশ প্রশিক্ষণ' লাভ করেন। এছাড়া তিনি তামিলনাড়ুর মাদ্রাজ বিশ্ববিদ্যালয় থেকে প্রতিরক্ষাবিদ্যায় এমফিল করেন।
বিপিন কমিশন পান ১৯৭৮ সালের ডিসেম্বর মাসের ১৬ তারিখে, তার পিতার ইউনিট ৫/১১ গোর্খা রাইফেলসে। তার সব ধরনের যুদ্ধ পরিচালনার অভিজ্ঞতা ছিলো এবং তিনি ১০ বছর জঙ্গীবিরোধী অভিযানে নিয়োজিত থেকেছিলেন। তিনি জম্মু-কাশ্মীর-এর উরিতে একটি কোম্পানির কমান্ডার হিসেবে দায়িত্ব পালন, পূর্বাঞ্চলীয় সেক্টরের একটি পদাতিক ব্যাটেলিয়ন অধিনায়ক, রাষ্ট্রীয় রাইফেলসে (আধা-সামরিক বাহিনী) একজন ব্রিগেড কমান্ডার, ১৯তম পদাতিক ডিভিশনের কমান্ডার এবং দক্ষিণাঞ্চলীয় সেনাবাহিনীর প্রধান সেনাপতি (সাউদার্ন কমান্ডের জেনারেল অফিসার কমান্ডিং-ইন-চীফ) হিসেবে দায়িত্ব পালন করেন। সেনাবাহিনী প্রধান হওয়ার পূর্বে তিনি 'ভাইস চীফ অব আর্মি স্টাফ' (উপসেনাবাহিনীপ্রধান) হিসেবে দায়িত্ব পালন করছিলেন যে পদে তিনি ২০১৬ সালের ১ সেপ্টেম্বর থেকে ছিলেন। সেনাপ্রধান হওয়ার ক্ষেত্রে তার নাম আসে তার চেয়ে দুজন ঊর্ধ্বতন জেনারেলকে টপকিয়ে, তারা হলেন প্রবীণ বকশী এবং পি এম হারিয।
বিপিন রাওয়াতকে প্রতিরক্ষা বাহিনীর প্রধান পদে নিয়োগ দেয়া হয় ২০২০ সালের ১ জানুয়ারীতে। এই পদে তিনি নিরাপত্তা সংক্রান্ত বিষয়ে সরাসরি প্রধানমন্ত্রীর সঙ্গে যোগাযোগ করেন এবং সেনাবাহিনী, নৌবাহিনী ও বিমানবাহিনীর প্রধানরা তাঁকে কাজের ব্যাপারে রিপোর্ট করে থাকেন। তিনি সিডিএস হওয়ার আগ পর্যন্ত চিফ অফ স্টাফ কমিটির চেয়ারম্যান পদেও কাজ করেছেন। 
২০২১ সালের ৮ ডিসেম্বর তামিলনাড়ুর কুন্নুরে বিপিন রাওয়াতসহ ১৪ জনকে নিয়ে উড়েছিল হেলিকপ্টার। ওড়ার কিছুক্ষণের মধ্যেই তা বিধ্বস্ত হয় বান্দিশোলায়। এর পর তাঁকে এবং তাঁর স্ত্রীকে হাসপাতালে নেওয়া হয়। বিপিন রাওয়াত ও তাঁর স্ত্রী এবং তার স্টাফরা এই হেলিকপ্টারে ছিলেন।  এ দূর্ঘটনায় চিফ অফ ডিফেন্স স্টাফ বিপিন রাওয়াত ও তাঁর স্ত্রী মধুলিকা রাওয়াত হাসপাতালে নেওয়ার পর মৃত্যুবরণ করেন। এ দুর্ঘটনাতেই মৃত্যু হয় মোট ১৪ জনের। চিফ অফ ডিফেন্স স্টাফ বিপিন রাওয়াত ও তাঁর স্ত্রী মধুলিকা রাওয়াত ছাড়াও ছিলেন নায়েক গুরসেবক সিং, নায়েক জিতেন্দ্র কুমার, ব্রিগেডিয়ার জেনারেল এল এস লিড্ডর, লেফটেন্যান্ট কর্নেল হরজিন্দর সিং, গ্রুপ ক্যাপ্টেন বরুন সিং, ল্যান্সনায়েক বিবেক কুমার, ল্যান্সনায়েক বি সাই তেজা ও হাবিলদার সৎপাল।
নির্মল চন্দ বীজ

নির্মল চন্দ বীজ ভারতীয় সেনাবাহিনীর একজন জেনারেল ছিলেন। তিনি ভারতের ২০তম সেনাপ্রধান হিসেবে ১ জানুয়ারী ২০০৩ থেকে ৩১ জানুয়ারী ২০০৫ পর্যন্ত দায়িত্ব পালন করেছিলেন।
বীজ ১৯৪৩ সালে জন্মগ্রহণ করেন। তার জন্ম হয় জম্মুতে (ভারত নিয়ন্ত্রিত কাশ্মীরে)। তিনি ১৯৫৯ সালে ১৬ বছর বয়সে ন্যাশনাল ডিফেন্স একাডেমীতে যোগদান করেন এবং প্রায় চার বছর পর ১৯৬২ সালের ১১ ডিসেম্বর কমিশন পান। তার কমিশনের ইউনিট ছিলো দগড়া রেজিমেন্ট। কমিশন পাবার সাথে সাথেই তাকে চীন-ভারত যুদ্ধে নামিয়ে দেওয়া হয়েছিলো। 
তিনি ৪ কোরের কমান্ডার, একটি পদাতিক ডিভিশনের জেনারেল স্টাফ অফিসার, সেনাবাহিনী সদরদপ্তরে সামরিক অভিযান পরিদপ্তরের পরিচালক (কর্নেল) এবং ব্রিগেডিয়ার হিসেবে সেনাবাহিনী সদরদপ্তরে পরিপ্রেক্ষিত পরিকল্পনা (কৌশলগত পরিকল্পনা) পরিদপ্তরের উপমহাপরিচালক পদে কাজ করেন।
কার্গিল যুদ্ধ (১৯৯৯) চলাকালে নির্মল সেনা সদরে ডাইরেক্টর জেনারেল মিলিটারি অপারেশন্স (ডিজিএমও) হিসেবে কর্মরত ছিলেন।
খোদা বক্স

খোদা বক্স (১২ এপ্রিল ১৯২৮ – ১৫ জানুয়ারি, ১৯৯০) ছিলেন একজন বাংলাদেশী বাউল শিল্পী ও সুরকার। তিনি লালনের অনুসারি ছিলেন এবং তার নিজের রচিত বাউল গানের সংখ্যা প্রায় ৯৫০টি। বাউল সঙ্গীতের তার অবদানের জন্য বাংলাদেশ সরকার তাকে ১৯৯০ সালে একুশে পদকে ভূষিত করে।
বক্স ১৯২৮ সালে (৩০ চৈত্র, ১৩৩৪ বঙ্গাব্দ) তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চুয়াডাঙ্গা জেলার আলমডাঙ্গা উপজেলার জাঁহাপুর গ্রামে জন্মগ্রহণ করেন। তার পিতা কফিলউদ্দীন ও মাতা ব্যাশোরণ নেছা। তার পিতামহ মিয়াজান বিশ্বাস ঝিনাইদহের শৈলকুপা থানার বিজলেমনহরপুর গ্রামের বাসিন্দা ছিলেন। মিয়াজানের দুই ছেলে তিন কড়ি ও কফিলউদ্দীন। কফিল তার ৩৫ বছর বয়সে তার ফুফুর বাড়ি বর্তমান চুয়াডাঙ্গার আলমডাঙ্গা উপজেলার জাঁহাপুর গ্রামে চলে আসেন এবং সেখানে স্থায়ীভাবে বসবাস শুরু করেন। সেখানেই খোদা বক্সের জন্ম হয়। খোদা বক্স পঞ্চম শ্রেণি পর্যন্ত পড়াশুনা করেন।
তিনি দশ বছর বয়স থেকেই গান গাওয়া শুরু করেন। তিনি বাংলাদেশ বেতার এবং বাংলাদেশ টেলিভিশনের নিয়মিত গায়ক ছিলেন। তিনি তার জীবনের অধিকাংশ সময় লালনের আখড়ায় কাটিয়েছেন। কুষ্টিয়ার ছেউরিয়ায় লালনের আখড়া নির্মাণে তিনিও একজন উদ্যোগী ছিলেন।
১৯৮৩ সালে তিনি বাংলাদেশ শিল্পকলা একাডেমিতে লালন সঙ্গীতের শিক্ষক হিসেবে যোগ দেন।
খোদা বক্স প্রায় ৯৫০টি গান রচনা করেছেন। তার রচিত কয়েকটি উল্লেখযোগ্য গান হল ""শুভ সাধুসঙ্গ লয়ে সাঙ্গপাঙ্গ"", ""দেবতা হারিয়ে পূজারী কাঁদবি কতদিন""।
তিনি রাহেলা খাতুনের (লাইলি বেগম নামেও পরিচিত) সাথে বিবাহবন্ধনে আবদ্ধ হন। তাঁদের দুই সন্তানের মধ্যে জ্যেষ্ঠ হলেন কন্যা মালঞ্চ এবং কনিষ্ঠ হলেন পুত্র আবদুল লতিফ শাহ। ১৯৯৭ সালে খন্দকার রিয়াজুল হক বক্সের গাওয়া ১৪৮টি গান সংবলিত "মরমী কবি খোদা বক্স সাঁই" বইটি সম্পাদনা করেন।
শরৎ বাবু

শরৎ বাবু একজন ভারতীয় চলচ্চিত্র অভিনেতা যিনি মূলত তামিল এবং তেলুগু ভাষার সিনেমায় কাজ করেছেন, এছাড়া তার অভিনীত চলচ্চিত্রগুলোর মধ্যে কন্নড় এবং মালয়ালম ভাষার চলচ্চিত্রও আছে। তার অভিনীত প্রথম চলচ্চিত্র ১৯৭৩ সালে মুক্তি পায় এবং ওটি ছিলো তেলুগু ভাষার। ব্যক্তিগতজীবনে তিনি অভিনেত্রী রমাপ্রভার সঙ্গে বিবাহবন্ধনে আবদ্ধ হয়েছিলেন যদিও পরে বিয়ে ভেঙ্গে যায়।
তিনি বলেন, 
শরৎ বাবু অভিনীত আংশিক চলচ্চিত্র তালিকা
অনু হাসান

অনুরাধা হাসান (; জন্মঃ ১৫ জুলাই ১৯৭০) যিনি অনু হাসান নামেই বেশি পরিচিত, ভারতের একজন তামিল অভিনেত্রী এবং টেলিভিশন উপস্থাপিকা। তিনি ১৯৯৫ সালের তামিল সিনেমা 'ইন্দিরা' এর মাধ্যমে অভিনয় জীবনে পা রাখেন এবং এর পর বেশ কিছু সিনেমায় ছোটোখাটো ভূমিকায় অভিনয় করেছেন। তিনি তামিল টেলিভিশন চ্যানেল 'স্টার বিজয়'তে 'কফি উইথ অনু'তে উপস্থাপিকা হিসেবে কাজ করেন। তার বাবা চন্দ্রহাসান খ্যাতিমান অভিনেতা কামাল হাসান এর বড়ো ভাই।
অনুরাধার বাবার নাম ছিলো চন্দ্রহাসন, এই চন্দ্রহাসনের ভাই কমল হাসন তামিল চলচ্চিত্র শিল্পের খ্যাতিমা অভিনেতা হিসেবে পরিচিতি পেয়ে গিয়েছিলেন। অণু তার বিদ্যালয়ের শিক্ষা তামিলনাড়ুর সেন্ট জোসেফ এ্যাংলো ইন্ডিয়ান বালিকা উচ্চ বিদ্যালয় থেকে শুরু করেছিলেন, এরপর তিনি তামিলনাড়ুরই আরএসকে উচ্চ মাধ্যমিক বিদ্যালয়ে পড়েন এবং রাজস্থানের পিলানির বিরলা ইন্সটিটিউট অব টেকনোলজি এ্যান্ড সাইন্স থেকে পদার্থবিজ্ঞানে স্নাতকোত্তর ডিগ্রী নেন।
২০০০ সালে অনুরাধা টেলিভিশনে তার কর্মজীবন শুরু করেছিলেন, ঔপন্যাসিক চিত্রা বন্দ্যোপাধ্যায় দিবাকরূণীর 'সিস্টার অব মাই হার্ট' উপন্যাস অবলম্বনে অনুরাধা 'আনবুল্লা স্নেগিদিয়ে' নাটকে অভিনয় করেছিলেন। টেলিভিশন ধারাবাহিকটি দারুণ জনপ্রিয়তা পেয়েছিলো এবং এরপরে অণু আরো অনেক টেলিভিশন ধারাবাহিকে অভিনয়ের প্রস্তাব পান যেমনঃ 'আভান আভাল আভারগাল', 'আম্মাভুক্কু রেন্ডুলা রাগু' এবং 'বিবাহিতা', শেষোক্ত নাটকটি ছিলো মালয়ালম ভাষার, অণু মালয়ালম ভাষা না জানেলও তার সংলাপ তিনি নিজেই মুখস্থ বলেছিলেন এই নাটকে, এরপর অণু স্টার বিজয়ের 'কফি উইথ অনু' নামের একটি আলেখ্যানুষ্ঠানে উপস্থাপক হিসেবে কাজ পান, এটি ছিলো করণ জোহরের 'কফি উইথ করণ'এর অনুকরণ। 'কফি উইথ অনু' ছিলো অনেক জনপ্রিয় একটি অনুষ্ঠান এবং অণু পরে চেন্নাইতে একটি রেস্তোরাঁ খুলেছিলেন।
২০১৪ সালে অণু 'আস্ক হাউ ইন্ডিয়া' নামের একটি সামাজিক আন্দোলনে যোগ দেন এবং নিজে অনেক তথ্য চিত্র বানিয়েছিলেন সামাজিক বিভিন্ন সমস্যা নিয়ে, যদিও অনুষ্ঠানটি ছিলো তামিলনাড়ু প্রদেশের।
হিন্দি চলচ্চিত্র অভিনেত্রী প্রীতি জিন্টা এবং রবীনা ট্যান্ডনের তামিল চলচ্চিত্রের ভাষায় কণ্ঠ প্রদানে অনুরাধা ভূমিকা রেখেছিলেন (তাদের সংলাপ ডাবিং করে দিয়েছিলেন)।
অনুরাধা 'জাস্ট ফর উইমেন (ইন্ডিয়া)' সাময়িকীতে কলাম লিখতেন। ২০১৫ সালে তিনি 'সানি সাইড আপ' নামের একটি ইংরেজি বই লিখেছিলেন।
শক্তি সামন্ত

শক্তি সামন্ত (১৩ জানুয়ারি ১৯২৬ - ৯ এপ্রিল ২০০৯) ছিলেন একজন ভারতীয় বাঙালি চলচ্চিত্র পরিচালক ও প্রযোজক। তিনি ১৯৫৭ সালে শক্তি ফিল্মস নামে একটি প্রযোজনা সংস্থা প্রতিষ্ঠা করেন। তিনি তার পরিচালিত "হাওড়া ব্রিজ", "চায়না টাউন", "কাশ্মীর কী কলি", "অ্যান ইভেনিং ইন প্যারিস", "কাটি পতঙ্গ", এবং "অমর প্রেম" চলচ্চিত্রের জন্য প্রসিদ্ধ।
তিনি "আরাধনা" (১৯৬৯), "অনুরাগ" (১৯৭৩) এবং "অমানুষ" চলচ্চিত্রের জন্য শ্রেষ্ঠ চলচ্চিত্রের জন্য ফিল্মফেয়ার পুরস্কার লাভ করেন। অমানুষ চলচ্চিত্রটি বাংলা ভাষায়ও নির্মাণ করেন। এছাড়া তিনি ১৯৮৪ সালে একটি যৌথ প্রযোজনার চলচ্চিত্রসহ ছয়টি বাংলা ভাষার চলচ্চিত্র নির্মাণ করেন।
৯ এপ্রিল ২০০৯
সান টিভি (ভারত)

সান টিভি হচ্ছে ভারতের তামিল ভাষার একটি চ্যানেল। এটা ১৯৯২ সালের ১৪ এপ্রিল বের হয়। চেন্নাইএর সান টিভি নেটওয়ার্কের অধীনে চ্যানেলটি চলে। ২০১১ সালের ১১ ডিসেম্বর সান টিভির এইচডি সংস্করণ উদ্বোধিত হয়। সান টিভি ভারতের অন্যতম জনপ্রিয় টিভি চ্যানেল।
১৯৯৩ সালের ১৪ এপ্রিল সান গ্রুপের যাত্রা শুরু হয় এই চ্যানেলটির মাধ্যমে। ২০০৬ সালের ২৪ এপ্রিল বম্বে স্টক এক্সচেঞ্জে সান টিভি ১৩৩ মিলিয়ন রূপী আয় করেছিলো। তামিল ভাষার চ্যানেলগুলোর মধ্যে সান টিভি বিশ্বের অন্যতম জনপ্রিয়।
ইসরায়েলের প্রধানমন্ত্রী

ইসরায়েলের প্রধানমন্ত্রী হচ্ছেন ইসরায়েলের সরকারপ্রধান। এই পদধারী ব্যক্তি ইসরায়েলের সবচাইতে ক্ষমতাধর মানুষ হিসেবে পরিগণিত হন। যদিও ইসরায়েলের রাষ্ট্রপতি পদটি রাষ্ট্রপ্রধান তবে প্রধানমন্ত্রীর হাতেই মূল ক্ষমতা ন্যস্ত। প্রধানমন্ত্রীর সরকারী বাসভবন হচ্ছে জেরুসালেমের 'বেইত রোশ হামেমশালা' ভবন। ইসরায়েলের প্রধানমন্ত্রী হতে গেলে জনগণ দ্বারা নির্বাচিত হতে হয়। ইসরায়েলের আইনসভার নাম হচ্ছে 'নেসেট'। রাষ্ট্রপতি এই নেসেটের যে কোনো সদস্যকে প্রধানমন্ত্রী হওয়ার অনুমোদন দিতে পারেন এবং ঐ ব্যক্তির স্ব রাজনৈতিক দলকে জিজ্ঞেস করে নেবেন যে মানুষটির প্রতি তাদের দলের সমর্থন আছে কিনা। ঐ ব্যক্তি (নারী বা পুরুষ) সব দিক দিয়ে মনোনয়ন পেয়ে গেলে তার নির্বাচনী ইশতেহার ঘোষণা করবেন এবং পরে জাতীয় নির্বাচনের জন্য নির্দিষ্ট ধার্য করা দিনে নিজেও ভোট দেবেন অন্যান্য জনগণের সঙ্গে। যে ব্যক্তির রাজনৈতিক দল বেশি ভোট পাবে তিনিই হবেন দেশের প্রধানমন্ত্রী। ইসরায়েল রাষ্ট্রের জন্মের ৩ দিন পর (১৭ মে ১৯৪৮) ড্যাভিড বেন গুরিয়ন দেশের প্রথম প্রধানমন্ত্রী হিসেবে দায়িত্ব নেন। একজন প্রধানমন্ত্রী সর্বোচ্চ ৪ বছর মেয়াদে দেশ চালাতে পারবেন।
শেখ হাসিনার দ্বিতীয় মন্ত্রিসভা

২০০৮ সালের সাধারণ নির্বাচনের পর জাতীয় সংসদের নবম আইন-সভা অধিবেশনে ৬ জানুয়ারি, ২০০৯-এ দ্বিতীয় হাসিনা মন্ত্রিসভা সরকার গঠিত হয়।
মন্ত্রিসভা নিম্নলিখিত মন্ত্রীদের নিয়ে গঠিত ছিল:
আধুনিক চক সুপার মার্কেট

আধুনিক চক সুপার মার্কেট বাংলাদেশের চট্টগ্রাম শহরের চকবাজারে অবস্থিত একটি বহুতল বিশিষ্ট বিপণী কেন্দ্র। 
বন্দরনগরী চট্টগ্রামের প্রসিদ্ধ এলাকা চকবাজারের নবাব সিরাজউদ্দৌলা সড়ক, লালচান্দ সড়ক, তেলিপাট্টি সড়ক ও হাসমত আলী মুন্সেফ লেইনের কেন্দ্রস্থলে অবস্থিত
আধুনিক চক সুপার মার্কেট চট্টগ্রাম সিটি কর্পোরেশনের মালিকানাধীন একটি ঐতিহ্যবাহী ও প্রাচীন বিপনী কেন্দ্র। ১৮৯০ সালে "চক কোঠা" নামে ইংরেজি W আকৃতির ছয় চালা বিশিষ্ট এই মার্কেট চালু হয়। কথিত আছে বৃহত্তর চট্টগ্রামে এই মার্কেট ছাড়া কোন বিয়ের বাজার সম্পন্ন হতো না। ১৯৮৩ সালে টিনশেড মার্কেট ভেঙ্গে ৬ তলা বিশিষ্ট বিপনী কেন্দ্র গড়ে তোলা হয় যা এখনো বিদ্যমান।
বিশাল আয়তনের এই বিপণী কেন্দ্রটি বৃহত্তর চট্টগ্রাম জেলার সুপ্রাচীন মার্কেট হিসাবে পরিচিত। ১৯৮৩ সালে এই স্থাপনাটি তৈরির কাজ শুরু হয় এবং ১৯৮৬ সালের ১৬ মার্চ তা সর্ব-সাধারণের জন্য খুলে দেয়া হয় । তবে কিছুটা নির্মাণ ত্রুটির কারণে ১৯৯৬ সালে এর সংস্কার কাজ শুরু করে ১৯৯৭ সালের ২১শে সেপ্টেম্বর পুনরায় খুলে দেয়া হয় ।
এই মার্কেটে ১৯৮টি দোকান ও বিশাল আকারের ২ টি রপ্তানিমুখী পোশাক কারখানা আছে। এই মার্কেটে শাড়ী কাপড়, থান কাপড়, সব ধরনের বস্ত্র সামগ্রী, তৈরী পোশাক, প্রসাধনী, খেলনা, উপহার সামগ্রী, জুতা ও টেইলারিং এর দোকান সহ বেশ কয়েকটি ডাক্তারের চেম্বার ও রিক্রুটিং এজেন্সী রয়েছে।
আধুনিক চক সুপার মার্কেট এর তলাভিত্তিক দোকানগুলো হল :
কোট্টায়াম বন্দর

কোট্টায়াম পোর্ট অ্যান্ড কনটেইনার টার্মিনাল (কেপিসিটি) হল কোডোওর নদীর তীরে নটকোমে অবস্থিত কেরালা রাজ্যের প্রথম পিপিপি গৌণ বন্দর এবং অভ্যন্তরীণ কন্টেইনার ডিপো (আইসিডি)। এটি কাস্টমস বিজ্ঞপ্তিভুক্ত এলাকার সাথে ভারতের প্রথম বন্দর এবং আইসিডি, যা রপ্তানি ও আমদানির জন্য অভ্যন্তরীণ জলপথ ব্যবহার করে।
এটি সড়ক পথ দিয়ে কোচিন বন্দরের সাথে এবং ভেম্বানডু লেকের মধ্যমে ৮৫ কিলোমিটার দূরত্বের একটি অভ্যন্তরীণ নৌপথের সাথে সংযুক্ত। বন্দরটি পরিচালিত হয় রো-রো (Ro-Ro) ধারণা উপর ভিত্তি করে। কাস্টমস দ্বারা সীলমোহরযুক্ত কন্টেইনারে কোচি বন্দর থেকে বার্জের সাহায্যে গন্তব্য স্থলেগুলি প্রেরণ করা হয়।
সধা (অভিনেত্রী)

সাদাফ মোহাম্মদ সাইয়েদ যিনি সধা নামে পরিচিত হচ্ছেন একজন ভারতীয় অভিনেত্রী যিনি মূলত দক্ষিণ ভারতীয় ভাষার চলচ্চিত্রে কাজ করেছেন। তার গুরুত্বপূর্ণ চলচ্চিত্রগুলোর মধ্যে রয়েছে ২০০২ সালের তেলুগু চলচ্চিত্র 'জয়ম', 'আন্নিয়ান' (২০০৫, তামিল) এবং ২০০৭ এর 'উন্নালে উন্নালে' (তামিল)। ২০০২ সালে তার তেলুগু চলচ্চিত্র জয়ম ভালো ব্যবসা করতে পেরেছিল এবং এটির মাধ্যমেই তার চলচ্চিত্রে পদচারণা শুরু হয়, পরিচালক তেজা তাকে এই চলচ্চিত্রে অভিনয় করার সুযোগ দেন।
সধা মহারাষ্ট্রের একটি মুসলিম পরিবারে জন্ম নেন। তার বাবা একজন চিকিৎসক এবং মাতা একজন ব্যাংক কর্মকর্তা।
তেলুগু ভাষার জয়ম চলচ্চিত্রে অভিনয় পর সধা অভিনীত গুরুত্বপূর্ণ চলচ্চিত্র ছিলো তামিল চলচ্চিত্র অভিনেতা বিক্রম এর সঙ্গে আন্নিয়ান চলচ্চিত্রে অভিনয়।
নরি কন্ট্রাক্টর

নারিম্যান জামসেদজী নরি কন্ট্রাক্টর (; ; জন্ম: ৭ মার্চ, ১৯৩৪) গুজরাতের গোদরা এলাকায় জন্মগ্রহণকারী বিশিষ্ট সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। পাশাপাশি ভারত দলকে টেস্ট ক্রিকেটে নেতৃত্বও দিয়েছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে অংশগ্রহণ করতেন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন নরি কন্ট্রাক্টর।
প্রথম-শ্রেণীর ক্রিকেটে নাটকীয়ভাবে কন্ট্রাক্টরের সূচনা ঘটে ও প্রভূতঃ সফলতা পান। সকালের শুরুতেই গুজরাতের অধিনায়কের আঘাতপ্রাপ্তির ফলে তাকে গুজরাত ক্রিকেট দলের সদস্যরূপে অন্তর্ভুক্ত হন। অভিষেক খেলাতেই কন্ট্রাক্টর তার উভয় ইনিংসে জোড়া শতক হাঁকান। এরফলে, আর্থার মরিসের পর দ্বিতীয় খেলোয়াড় হিসেবে এ সাফল্য লাভ করেন নরি কন্ট্রাক্টর। এরফলে, প্রথম-শ্রেণীর ক্রিকেটের শুরুতেই দূর্দান্ত প্রভাববিস্তারের প্রেক্ষিত দল নির্বাচকমণ্ডলীর দৃষ্টি আকর্ষণে সক্ষমতা দেখান।
২ ডিসেম্বর, ১৯৫৫ তারিখে নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। ১৯৫৯ সালে লর্ডসে স্বাগতিক ইংল্যান্ডের বিপক্ষে প্রথম ইনিংসের শুরুতেই ব্রায়ান স্ট্যাদামের বলে দুই উরুতেই আঘাত পান। তাস্বত্ত্বেও তিনি ৮১ রানের অনবদ্য ইনিংস উপহার দেন। ঐ বছরের শেষদিকে কানপুরে দ্বিতীয় ইনিংসে করেন ৭৪ রান। এরফলে ভারত সফরকারী অস্ট্রেলিয়ার বিপক্ষে তাদের ইতিহাসের প্রথম জয়ের সন্ধান পায়। ঐ সময়ে বামহাতি স্পিন বোলিংকারী অ্যালান ডেভিডসনের বলকে পুল করতে গিয়ে তার ইনিংস থেমে যায়। নীল হার্ভে শর্ট লেগ অঞ্চলে অবস্থান করছিলেন ও তার পায়ে লেগে বল শূন্যে উঠে ক্যাচে পরিণত হয়।
১৯৬১-৬২ মৌসুমে ইংল্যান্ডের বিপক্ষে ভারতের সিরিজ জয়ে নেতৃত্ব দেন নরি কন্ট্রাক্টর। একই মৌসুমে ওয়েস্ট ইন্ডিজের বিপক্ষে তিনি দলের অধিনায়কের দায়িত্ব পালন করেন। ৭ মার্চ, ১৯৬২ তারিখে ওয়েস্ট ইন্ডিজের বিপক্ষে সর্বশেষ টেস্টে অংশগ্রহণ করেন কন্ট্রাক্টর। ঐ টেস্টে গুরুতরভাবে আঘাতপ্রাপ্ত হলে তার আন্তর্জাতিক ক্রিকেট জীবনের অকাল সমাপ্তি ঘটে। বার্বাডোস দলের বিপক্ষে খেলাকালীন তিনি গ্রিফিথের মুখোমুখি হয়েছিলেন। ঐ টেস্টে এক মুহুর্তের জন্য চার্লি গ্রিফিথের দিকে মনোনিবেশ ঘটান। তার দ্বিতীয় ওভারের চতুর্থ ডেলিভারিটি প্যাভিলিয়নে অবস্থানকারী কোন একজনকে জানালা খুলতে সহায়তা করে। ঐ সময়ে সাইট স্ক্রিন ছিল না। আমিও শতভাগ ঐ ডেলিভারির দিকে নজর রাখতে পারিনি। বলটি আঘাতের ইঞ্চিখানেক পূর্বে এটি লক্ষ্য করি। কিন্তু এটি সত্য নয় যে, আমি শূন্য রানে আউট হয়েছি। কন্ট্রাক্টর তার মাথার খুলির পিছন দিকে বিদ্যুৎগতিতে আঘাত অনুভব করেন ও ছয়দিন চেতনাবোধ থেকে দূরে থাকেন। সুস্থতার জন্য রক্ত সঞ্চালনের প্রয়োজন পড়ে।
ওয়েস্ট ইন্ডিজের অধিনায়ক ফ্রাঙ্ক ওরেল প্রথম ব্যক্তি হিসেবে রক্তদান করেন। কন্ট্রাক্টরের জীবন সচল হলেও এ ঘটনায় তার খেলোয়াড়ী জীবনের অকাল সমাপ্তি ঘটতে বাধ্য করে। সাম্প্রতিক এক স্বাক্ষাৎকারে জানান যে, এ আঘাতের পর তিনি আর একটি টেস্টে অংশ নিতে চেয়েছিলেন। কিন্তু দর্শকেরা এ ঘটনা আর দেখতে চায় না। লক্ষ্যণীয় যে, ঐ সময়ে গুরুতরভাবে আঘাতপ্রাপ্তির বিষয়টিতে হেলমেটের প্রচলন ঘটেনি, যা বর্তমানে রয়েছে।
তার খেলোয়াড়ী জীবনে কন্ট্রাক্টরকে ভারতীয় ক্রিকেটের সুপুরুষ হিসেবে বিবেচনা করা হতো। জানুয়ারি, ১৯৯৯ সালে সিমি গারেওয়ালের সাথে তামিলনাড়ুর সাবেক মুখ্যমন্ত্রী জয়ললিতা জানিয়েছিলেন যে, বিদ্যালয়ের ছাত্রী থাকা অবস্থায় তিনি কন্ট্রাক্টরকে মনে-প্রাণে ভালোবাসার বন্ধনে আবদ্ধ হতে চেয়েছিলেন।
বর্তমানে কন্ট্রাক্টর মুম্বইয়ে বসবাস করছেন। সেখানে তিনি ইন্ডিয়া একাডেমি ক্রিকেট ক্লাবে প্রশিক্ষণের দায়িত্বে রয়েছেন। ২০০৭ সালে সি.কে. নায়ড়ু আজীবন সম্মাননা পুরস্কার লাভ করেন তিনি।
বিবেক (অভিনেতা)

বিবেক (; ১৯ নভেম্বর ১৯৬১ - ১৭ এপ্রিল ২০২১) ছিলেন একজন ভারতীয় তামিল চলচ্চিত্র অভিনেতা, যিনি মূলত হাস্যরসাত্মক চরিত্রে অভিনয় করতেন। তাকে তামিল চলচ্চিত্র শিল্পের খ্যাতনামা পরিচালক কে বলচন্দ "মানাদিল উরুদি ভেন্ডুম" (১৯৮৭) এর মাধ্যমে চলচ্চিত্র জগতে নিয়ে আসেন। তামিলনাড়ুর সত্যবামা বিশ্ববিদ্যালয় বিবেককে অনারারী ডক্টরেট সম্মানে ভূষিত করেছেন তার চলচ্চিত্রে অভিনয়ের জন্য। বিবেক টেলিভিশনে অনেক খ্যাতিমান ব্যক্তিত্বের সাক্ষাৎকার নিয়েছেন যেমনঃ এ পি জে আব্দুল কালাম, রজনীকান্ত এবং এ. আর. রহমান।
বিবেক সেরা কমেডিয়ান বিষয়শ্রেণীতে ফিল্মফেয়ার পুরস্কার দক্ষিণ জিতেছেন মোট তিনবার এবং তামিলনাড়ু রাজ্য পুরস্কার পেয়েছেন পাঁচবার। তার অভিনীত গুরুত্বপূর্ণ চলচ্চিত্রগুলো ছিলোঃ "রান" (২০০২), "স্যামি" (২০০৩), "পেরাড়াগান" (২০০৪), "উন্নারুগে নান ইরুনদাল" (১৯৯৯), "পারতিবান কানাভু" (২০০৩), "আন্নিয়ান" (২০০৫) এবং "" (২০০৭)। ২০০টিরও বেশি চলচ্চিত্রে অভিনয় করেছেন বিবেক।
২০০৯ সালে বিবেক ভারত সরকার কর্তৃক পদ্মশ্রী পুরস্কার প্রাপ্ত হন, তাকে ভারতে সরকার তার চলচ্চিত্রে অবদানের জন্য এই পুরস্কারে ভূষিত করে।
ভিয়েনা বন্দর

ভিয়েনার বন্দর হল অস্ট্রিয়ান নদীর বৃহত্তম বন্দর এবং ড্যানুয়েব নদীতে বৃহত্তম বন্দরগুলির একটি, যার মোট বার্ষিক ট্র্যাফিক ক্ষমতা ১২ মিলিয়ন টন পন্য।
২০০৭ সালে ভিয়েনা বন্দর ১,২০,০০,০০০ টন কার্গো এবং ৩,২৩,০০০ টিইইউ- কন্টোইনার পরিবহন করে এটি অস্ট্রিয়ার সর্বাধিক ব্যস্ত কার্গো এবং কন্টেইনার বন্দর এবং সেন্ট্রাল ইউরোপের বৃহত্তম বন্দর হিসাবে পরিচিত। 
টার্মিনালটি ২০০০ সালে খোলা হয়েছিল এবং এর ৬০,০০০ মিটারের একটি স্টোরেজ এলাকা রয়েছে। 
কার টার্মিনালটি মধ্য ইউরোপের বৃহত্তম গাড়ি টার্মিনাল মধ্যে একটি, নতুন গাড়ি আমদানি করা হয় এবং ১৬০,০০০ মিলিমিটার প্লটভূমিতে একসঙ্গে ১০,০০০ টি গাড়ির থাকতে পারে। 
সাধারণ কার্গো টার্মিনালের ২,৬০,০০০ মিটারের একটি স্টোরেজ এলাকা রয়েছে।
যাত্রী টার্মিনাল ভিয়েনা বন্দরের ডেনুব নদীতে বৃহত্তম যাত্রী টার্মিনালগুলির মধ্যে একটি; ২০০৭ সালে এটি ৩০৫,০০০ যাত্রী পরিচালনা করে।
ভোদ্রিক নদী

ভোদ্রিক নদী (হাঙ্গেরিয়ান: ভোদ্রিক, জার্মান: ওয়েড্রিট্জ) দক্ষিণ-পশ্চিম স্লোভাকিয়াতে ১৭ কিলোমিটার দীর্ঘ একটি ছোট নদী, যা প্রায় সমুদ্রসমতল থেকে ৪৫০ মিটার উচ্চতায় লিটল কারপাথিয়ান পর্বতমালায় উৎপন্ন হয় এবং রাজধানী ব্রাতিস্লাভা মাধ্যমে ডেন্যুয়বে প্রবেশ করে।
নদীটি ব্রাতিস্লাভা বন পার্কের মধ্য দিয়ে যায় এবং কার্লোভা ভেস বারোতে ডেনুবে প্রবেশ করে।নদী বরাবর কিছু এলাকা ন্যাচার ২০০০-এর অংশ। এটা স্লোভাকিয়া মধ্যে কয়েকটি নদী সরাসরি ডেনুয়েব মধ্যে প্রবাহিত হয়।
ভোদ্রিক প্রবাহ বেসিনের প্রাণী ও উদ্ভিদ গুলি বিরল এবং বিপন্ন প্রজাতিতে অন্তর্ভুক্ত।
আখতার সাদমানী

আখতার সাদমানী (২ জানুয়ারি ১৯৩৪ - ৩০ ডিসেম্বর ২০০৩) ছিলেন একজন বাঙালি সঙ্গীতশিল্পী এবং সঙ্গীত পরিচালক। তিনি উপমহাদেশের প্রখ্যাত ভারতীয় শাস্ত্রীয় সঙ্গীত শিল্পী। সঙ্গীতে তার অবদানের জন্য বাংলাদেশ সরকার তাকে ২০১১ সালে মরণোত্তর একুশে পদকে ভূষিত করে।
সাদমানী ১৯৩৪ সালের ২ জানুয়ারি ঢাকায় জন্মগ্রহণ করেন। তবে তিনি বেড়ে ওঠেন কলকাতায়। তার পিতা আকবর আলী তাকে সঙ্গীতের সাথে পরিচয় করিয়ে দেন। দশ বছর বয়সে তিনি ববি দানিয়েলের কাছে সঙ্গীতের তালিম নেন। ১৯৫৫ সালে ববি দানিয়েল তাকে সঙ্গীতজ্ঞ ওমর খানের কাছে নিয়ে যান। পরে তিনি ওমর খানের কাছে সঙ্গীতের তালিম নেন।
১৯৫৭ সালে ওমর খান তাকে ইন্দো ঘরানার সঙ্গীতজ্ঞ আমির খাঁর কাছে নিয়ে যান। তার পর থেকে তিনি আমির খাঁর কাছে সঙ্গীতের তালিম ও উপদেশ নিতে থাকেন। তিনি আমানত আলী, ফতেহ আলী, মঞ্জুর হুসেন খান এবং ফয়েজ মোহাম্মদের কাছ থেকে খেয়াল এবং জহিরুদ্দিন দগর ও ফয়েজুদ্দিন দগরের কাছ থেকে ধ্রুপদ গানের তালিম নেন।
১৯৬১ সালে সাদমানী পূর্ব পাকিস্তানে ফিরে আসেন এবং ঢাকার পাকিস্তান বেতারে নিজস্ব শিল্পী হিসেবে যোগ দেন। ১৯৬৬ সালে তিনি বাংলাদেশ বেতারের সঙ্গীত পরিচালক পদে অধিষ্ঠিত হন। ১৯৮০ সালে তিনি "সুর রং একাডেমি অব ক্লাসিক্যাল মিউজিক" প্রতিষ্ঠা করেন। এই একাডেমিটি বাংলাদেশে হিন্দুস্তানি শাস্ত্রীয় সঙ্গীতের জন্য প্রতিষ্ঠিত প্রথম একাডেমি।
সাদমানীর এক পুত্র আসিফ আখতার এবং এক কন্যা মিলি আখতার সাদমানী। সাদমানী ২০০৩ সালে ৩০ ডিসেম্বর হৃদরোগে আক্রান্ত হয়ে মৃত্যুবরণ করেন।
পিটিভি ওয়ার্ল্ড

পিটিভি ওয়ার্ল্ড একটি পাকিস্তানি ২৪ ঘণ্টা সম্প্রচাররিত ইংরেজি ভাষার সংবাদ চ্যানেল। চ্যানেলটি পাকিস্তান টেলিভিশন কর্পোরেশন মালিকানাধীন। ২৩ শে জানুয়ারি ২০১৩ তারিখে পাকিস্তানের প্রাক্তন রাষ্ট্রপতি আসিফ আলী জারদারি পিটিভি ওয়ার্ল্ড উদ্বোধন করেন। এটি রাষ্ট্রীয় মালিকানাধীন চ্যানেল হিসেবে বিভিন্ন প্রকার অনুষ্ঠানমালা সম্প্রচার করা হয়ে থাকে:
অষ্টমুদি হ্রদ

ভারতের কেরালা রাজ্যে কোল্লাম জেলার অষ্টমুমি হ্রদ (অষ্টামুডিও কায়াল), দেশের সর্বাধিক পরিদর্শিত ব্যাকওয়াটার এবং হ্রদ। এটি একটি অনন্য জলাভূমি ইকোসিস্টেম এবং একটি বড় খেজুরের আকৃতির (এছাড়াও অক্টোপাস-আকৃতির) জলের অংশ রয়েছে, যা দেশের ভেম্বানডেটিউরিটি ইকোসিস্টেমের আকারে মাত্র দ্বিতীয়। অষ্টমুডিওমিন্স 'আট কনন্ড' (অষ্টা: 'আট'; মুডি: কানাইড ') স্থানীয় মওদুদ ভাষার ভাষায়। নামটি তার একাধিক শাখাগুলির সঙ্গে হ্রদ এর ভূসংস্থান নির্দেশক। এই হ্রদটিকে কেরালার পশ্চিমাঞ্চলের গেটওয়ে বলা হয় এবং এটি তার হাউসবোট এবং ব্যাকওয়াটার রিসর্টগুলির জন্য সুপরিচিত। জলাভূমি সংরক্ষণ এবং টেকসই ব্যবহারের জন্য রামসার কনভেনশন দ্বারা নির্ধারিত হিসাবে আন্তর্জাতিক জলবায়ুর তালিকায় অন্তর্ভুক্ত অষ্টমুদি জলাভূমি। 
হ্রদ এবং তার চারপাশের খালের উভয় তীর, নারকেল শাখাসমূহ এবং শহর ও গ্রামের সাথে সংযুক্ত খর্জুর বৃক্ষের সাথে তুলনা করা হয়।কোল্লাম, (পূর্বে কুইন) হল একটি গুরুত্বপূর্ণ ঐতিহাসিক বন্দর শহর যা হ্রদটির ডান তীরে অবস্থিত।কোল্লাম বোট ক্লাব দ্বারা কোল্লাম থেকে আলপ্পুজ পর্যন্ত নৌকা চালানো হয় এবং এই রাস্তা দিয়ে অনেকগুলি শহরে এবং গ্রামগুলিতে পরিবহনের সুযোগ প্রদান করে।বিলাসবহুল বাড়িবটগুলিও হ্রদে কাজ করে।নৌকা যাত্রা একটি ৮ ঘণ্টা ভ্রমণ, হ্রদ, খাল ও পানি দ্বারা বাঁধিত গ্রামগুলির মাধ্যমে বাতাস এবং অষ্টমুডি লেকের পশ্চাদ্ধাবনকারীদের সৌন্দর্যের সম্পূর্ণ প্রকাশ।মালেয়ালিতে চেওলা ভ্যালা নামে চীনা মাছ ধরা জাল স্থানীয় মৎসকন্যা দ্বারা ব্যবহার করা হয় এবং জলপথের পাশে একটি সাধারণ দৃশ্য। 
হ্রদ এবং তার তীরে কোল্লাম এবং কনজিওমে নেন্দাকারা বন্দর শহর কাঁচা পণ্য ও প্রক্রিয়াকরণ শিল্পের পাশাপাশি সামুদ্রিক পণ্য শিল্পের রাষ্ট্রীয় বাণিজ্য ও বাণিজ্যের জন্য একটি মাধ্যম সরবরাহ করে।
হ্রদ মাছ ধরার কাছ থেকে ঘনিষ্ঠ ব্যক্তিদের জন্য জীবিকা উৎস, কুঁড়ি উৎপাদন এবং অভ্যন্তরীণ নেভিগেশান সেবা জন্য নারকেল কুচি।
২০১৪ সালে, অষ্টমুদি হ্রদ ক্ল্যাম গভর্নিং কাউন্সিল তাদের টেকসই ক্ল্যাম মাছ ধরার জন্য ভারতের প্রথম মেরিন স্টুয়ার্ডশিপ কাউন্সিলের প্রত্যয়িত মৎস্যশিল্প হয়ে ওঠে। 
হ্রদ এবং তার আশপাশের জীবন অনেক শিল্পী ও লেখকদের অনুপ্রাণিত করেছে।বিখ্যাত কবি তিরুনাথল করুণাচরণের অনেক কবিও ছিলেন, যিনি জন্মগ্রহণ করেন এবং তার তীরগুলিতে উদ্বুদ্ধ হন।
জাহেদুর রহিম

জাহেদুর রহিম (১৯৩৫ - ১৮ জুন, ১৯৭৮) ছিলেন বাঙালি রবীন্দ্র সঙ্গীত শিল্পী। তিনি "আমার সোনার বাংলা" গানটিকে জনপ্রিয় করে তুলেন। ১৯৭২ সালে তার প্রথম রবীন্দ্র সঙ্গীতের রেকর্ড বের হয়। সঙ্গীতে অবদানের জন্য তিনি ২০০০ সালে মরণোত্তর বাংলাদেশ সরকার প্রদত্ত জাতীয় সম্মান একুশে পদকে ভূষিত হন।
রহিম ১৯৩৫ সালে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) বগুড়া জেলায় জন্মগ্রহণ করেন। তার পৈতৃক নিবাস ছিল পাবনা জেলার শাহজাদপুর উপজেলার লোচনাপাড়া গ্রামে। তার পিতা আবদুর রহিম। জাহেদুরের ডাক নাম ছিল বাবু। ১৯৫৭ সালে তিনি ঢাকা বিশ্ববিদ্যালয় থেকে বাণিজ্যে স্নাতক ডিগ্রি অর্জন করেন।
রহিমের কর্মজীবনের শুরু হয় প্রথমে ফিলিপস কোম্পানিতে। পরে শিক্ষা বিভাগে চাকরিতে যোগদান করেন। কিন্তু সঙ্গীতে আগ্রহ বৃদ্ধি পাওয়ায় তিনি শেষপর্যন্তু সঙ্গীতজগতেই প্রবেশ করেন। তার সঙ্গীত শিক্ষার গুরু ছিলেন আতিকুল ইসলাম। বুলবুল ললিতকলা একাডেমিতে তিনি আতিকুল ইসলামের নিকট রবীন্দ্রসঙ্গীতের তালিম নেন। ১৯৬১ সালে এই একাডেমি থেকে কৃতিত্বের সঙ্গে পাস করেন। পরে তিনি একাডেমিতেই শিক্ষকতা করেন। তিনি রবীন্দ্রনাথ ঠাকুরের "শ্যামা" ও "চন্ডালিকা" নৃত্যনাট্যের কণ্ঠ সঙ্গীতে অংশ নিয়ে পরিচিতি লাভ করেন। তিনি সাংস্কৃতিক সংগঠন ছায়ানট প্রতিষ্ঠায় গুরুত্বপূর্ণ ভূমিকা পালন করেন। পরে তিনি ছায়ানট, অগ্নিবীণা, মূর্ছনা, আলতাফ মাহমুদ সঙ্গীত নিকেতন, নজরুল পরিষদসহ আরও কয়েকটি সঙ্গীত বিদ্যালয়েও শিক্ষকতা করেন।
১৯৭২ সালে তার গাওয়া রবীন্দ্রসঙ্গীতের প্রথম রেকর্ড প্রকাশিত হয়। রহিম ১৯৭৩ সালে বাংলাদেশ বেতার ঢাকা কেন্দ্রে সঙ্গীত প্রযোজক হিসেবে যোগ দেন। ১৯৭৫ সালে তিনি বাংলাদেশ সাংস্কৃতিক দলের প্রতিনিধি হিসেবে রাশিয়া ও ভারত সফরে যান। ১৯৭৭ সালের ১৫ ডিসেম্বর পর্যন্ত তিনি বাংলাদেশ বেতারের নিজস্ব শিল্পী হিসেবে কর্মরত ছিলেন। ১৯৭৭ সালের ১৬ ডিসেম্বর তৎকালীন সামরিক সরকার তাকে সেই পদ থেকে অব্যাহতি দেয়।
রহিম ১৯৭৮ সালের ১৮ জুন ঢাকায় মৃত্যুবরণ করেন।
আসানসোল মহানগর অঞ্চল

আসানসোল মহানগর অঞ্চল ভারতের পশ্চিমবঙ্গ রাজ্যের পূর্ব বর্ধমান জেলায় অবস্থিত একটি মহানগর। এটি পশ্চিমবঙ্গের দ্বিতীয় জনবহুল ও ভারতের ৩৯তম জনবহুল মহানগর। ২০১১ সালের আদমশুমারি ভিত্তিতে গঠিত মহানগর এলাকাটি আসনসোল পৌরসংস্থা (এএমসি), ৩টি পৌরসভা, কয়েকটি পঞ্চায়েত ও পঞ্চায়েতের নিয়ে গঠিত। তিনটি পৌরসভা হল রানিগঞ্জ, কুলতি ও জামুরিয়া।
শেখ হাসিনার প্রথম মন্ত্রিসভা

১৯৯৬ সালের সাধারণ নির্বাচন সংগঠনের পর জাতীয় সংসদের ৭ম আইন-সভার অধিবেশন প্রথম হাসিনা মন্ত্রিসভার সরকার গঠিত হয় এবং ২০০১ সালে ১৫ জুলাই তারিখে এই মন্ত্রিসভার সমাপ্তি ঘটে।
মন্ত্রিসভা নিম্নলিখিত মন্ত্রীদের নিয়ে গঠিত ছিল:
এভেঞ্জড সেভেনফোল্ড

এভেঞ্জেড সেভেনফোল্ড (কখনো কখনো এ সেভেন এস্র নামেও সম্বোধন করা হয়ে থাকে) মার্কিন যুক্তরাষ্ট্রের ক্যালফোর্নিয়া রাজ্যের হান্টিংটন বিচ শহরের একটি হেভি মেটাল ব্যান্ড দল, যেটি ১৯৯৯ সালে গঠন করা হয়েছিল। ব্যান্ডটির বর্তমান সদস্যরা হলেন প্রধান গায়ক এম.শেডোস্, ছান্দিক গিটারিষ্ট এবং পেছন গায়ক জ্যাকি ভ্যানগিয়েন্স, প্রধান গিটারিষ্ট এবং পেছন গায়ক সাইনিস্টার গেটস্, বস গিটারিষ্ট এবং পেছন গায়ক জনি ক্রাইষ্ট, এবং ড্রামার ব্রুক্স ওয়েকারম্যান।
এভেঞ্জেড সেভেনফোল্ড, সবার কাছে পরিচিত তাদের বিচিত্র রক শব্দ এবং তাদের অ্যালবামের মোড়ক, তাদের পন্যদ্রব্যে কাল্পনিক চমকপ্রদক সব ছবি ব্যবহার করার জন্য। এভেঞ্জেড সেভেনফোল্ডের আত্বপ্রকাশকালীন সময়ে উদিত ছিল মেটালকোর শব্দের সংমিশ্রন, যা তাদের প্রথম আত্বপ্রকাশকারী অ্যালবাম "সাউন্ডিং দ্য সেভেন্থ ট্রামপেট" অ্যালবামটির দিকে তাকালে পরিলক্ষিত হয়। যদিও, এভেঞ্জেড সেভেনফোল্ডের ধরন নিষ্পন্ন হয়ে যায়,তাদের তৃতীয় অ্যালবাম এবং প্রথম বৃহওর লেবেলের প্রকাশ, "সিটি অব ইভল"এর সাথে সাথে, এবং এতে করে তারা হেভি মেটাল এবং হার্ড রক স্টাইলে রুপান্তরিত করে। ব্যান্ডটি অবিরত নতুন নতুন শব্দের অন্বেষণ করতে থাকে তাদের নিজ শিরোনাম প্রকাশ করে এবং তাদের চলমান মূলধারা সাফল্য উপভোগ করতে থাকে তাদের ড্রামার, জেমস্ "দ্য রেভ" সলিভান,এর মৃত্যু ২০০৯ সালে মৃত্যু না হওয়া পযন্ত। তার মৃত্যু হওয়া সত্ত্বেত্ত, এভেন্জড সেভেনফোল্ড ড্রিম থিয়েটারের সাবেক ড্রামার মাইক পোর্টনির সাহায্যে ক্রমাগত চলতে থাকে তাদের ব্যান্ডের পঞ্চম অ্যালবাম "নাইটমেয়ার" ২০১০ সালে প্রকাশ করে, যেটি "বিলবোর্ড" ২০০ তালিকাযর শীর্ষে উঠে যায়, যা এভেঞ্জেড সেভেনফোল্ডের প্রথম কোন প্রকাশ যেটি শীর্ষ স্থান দখল করেছিল। ২০১১ সালে ড্রামার অাইরিন ইলিযাই ব্যান্ডের সাথে সফর এবং রেকর্ডের জন্য যোগ দেয়। এভেঞ্জেড সেভেনফোল্ডের ষষ্ঠ স্টুডিও অ্যালবাম "হেইল ট্যু দ্য কিং", যেটি ২০১৩ সালে প্রকাশ করা হয়, যা একমাত্র এভেঞ্জেড সেভেনফোল্ড অ্যালবাম হিসেবে সূচিত যেটিতে অাইরিন ইলিযাই তাদের সাথে কাজ করেছিলেন। "হেইল ট্যু দ্য কিং"অ্যালবামটি "বিলবোর্ড" ২০০, দ্য ইউকে অ্যালবামস চার্ট সহ, তার সাথে ফিনল্যান্ড, ব্রাজিল, কানাডা, এবং আয়ারল্যান্ডের টপ চার্টে উঠে আসে। ২০১৪ সালের শেষের দিকে ইলিযাই ব্যান্ড ছেড়ে চলে যায়, এবং পরে তার জায়গায় সাবেক বেড রিলিজিয়ন ড্রামার ব্রুক্স ওয়েকারম্যান কে স্থলাভিষিক্ত করা হয়, কিন্তু আগে তার স্থলাভিষিক্তের খবর প্রকাশ পায়নি, ২০১৫ সালে ব্যান্ডটি ইলিযাই এর ব্যান্ড ছেড়ে যাওয়ার খবর প্রকাশ করে। ব্যান্ডটি চমকপ্রদ ভাবে "দ্য স্টেজ" শিরোনামে তাদের সপ্তম অ্যালবাম প্রকাশ করে ২০১৬ সালের ২৮শে অক্টোবর, যা আমেরিকায় "বিলবোর্ড" ২০০ চার্টের সেরা ৪ নম্বরে উঠে আসে। "দ্য স্টেজ" তাদের প্রথম ধারণাসঙ্গত অ্যালবাম এবং এটিকে ব্যান্ডটির আরেকটি রচনাশৈলী সংক্রান্ত পরিবর্তন হিসেবে চিহ্নিত করা হয়ে থাকে, প্রগ্রেসিভ মেটাল শব্দের দিকে আরও ধাবমান হচ্ছে।
এখন পর্যন্ত, এভেঞ্জেড সেভেনফোল্ড সাতটি স্টুডিও অ্যালবাম প্রকাশ করেছে, একটি সরাসরি অ্যালবাম/ডিভিডি, দুইটি সংকলন অ্যালবাম এবং আঠারোটি একক সারা বিশ্বে আট মিলিয়ন অ্যালবাম বিক্রি করেছে। এভেঞ্জেড সেভেনফোল্ড "লাউডওয়্যার এর লিষ্ট অব ফিফটি টপ মেটাল ব্যান্ডস অব অলটাইমের সেরা ৪৭ নম্বরে অবস্থান করছে। 
বর্তমান
সাবেক
সেশন/সফরকারী সঙ্গীতজ্ঞ
জ্যোৎস্না বিশ্বাস

জ্যোৎস্না বিশ্বাস একজন বাংলাদেশী মঞ্চ ও যাত্রা অভিনেত্রী। তিনি ৩০০টির বেশি যাত্রাপালায় অভিনয় করেছেন এবং ২০টি যাত্রা পরিচালনা করেছেন। যাত্রায় অভিনয়ের জন্য ১৯৭৭ সালে তিনি "যাত্রা সম্রাজ্ঞী" খেতাব লাভ করেন। মঞ্চ ও যাত্রায় অবদানের জন্য বাংলাদেশ সরকার তাকে ২০১১ সালে একুশে পদকে ভূষিত করে।
জ্যোৎস্না মানিকগঞ্জ জেলার এক সাংস্কৃতিক পরিবারে জন্মগ্রহণ করেন। শৈশব থেকেই তার গান-বাজনা এবং অভিনয়ের আগ্রহ দেখা যায়।
জ্যোৎস্না ১৯৬০ এর দশকে যাত্রায় অভিনয়ের মধ্য দিয়ে তার কর্মজীবন শুরু করেন। ১৯৯৪ সালে তিনি প্রথম টেলিভিশন নাটকে অভিনয় করেন উত্তম গুহ পরিচালিত "সহস্রধারা"য়। ১৯৯৯ সালে তিনি তানভীর মোকাম্মেল পরিচালিত "চিত্রা নদীর পারে" চলচ্চিত্রে অভিনয় করেন। এছাড়া তিনি আফসানা মিমি পরিচালিত "পৌষ ফাগুনের পালা" ধারাবাহিক নাটকে অভিনয় করেন।
২০১৪ সালের ডিসেম্বরে তিনি বাংলাদেশ টেলিভিশনে প্রচারিত "নবাব সিরাজ-উদ-দৌলা" যাত্রাপালায় সিরাজের খালা ঘসেটি বেগমের চরিত্রে এবং তার মেয়ে অরুণা বিশ্বাস আলেয়ার চরিত্রে অভিনয় করেন। পরের বছর তিনি তার মেয়ে অরুণা বিশ্বাস পরিচালিত "ধুলোর আকাশ" নাটকে অভিনয় করেন। নাট্যকার মান্নান হীরা রচিত এই নাটকে তিনি ধুলো বুড়ি চরিত্রে অভিনয় করেন। নাটকটি আন্তর্জাতিক মাতৃভাষা দিবস উপলক্ষ্যে এটিএন বাংলায় প্রচারিত হয়। তিনি এর আগে অরুণার পরিচালনায় "বড় দিদি" নাটকে অভিনয় করেন।
জ্যোৎস্না অমলেন্দু বিশ্বাসের সাথে বিবাহবন্ধনে আবদ্ধ হন। অমেলন্দু একুশে পদক বিজয়ী মঞ্চ ও যাত্রা অভিনেতা। তাদের এক কন্যা অরুণা বিশ্বাস। অরুণা একজন অভিনেত্রী এবং টেলিভিশন নাটক পরিচালক। পুত্র মিঠু বিশ্বাস একজন নাট্য নির্মাতা। বর্তমানে তিনি তার পুত্র ও কন্যার সাথে কানাডায় বসবাস করেন।
চুনতি বড় মিয়াজী ও ছোট মিয়াজী মসজিদ

চুনতী হযরত বড় মিয়াজী ও ছোট মিয়াজী মসজিদ বাংলাদেশের বন্দরনগরী চট্টগ্রাম জেলা এলাকার লোহাগাড়া উপজেলার চুনতী এলাকায় অবস্থিত একটি অতি প্রাচীন মসজিদ। ১৬শ শতকে নির্মিত এই মসজিদটি জেলার চুনতী এলাকায় অবস্থিত।
চুনতি হযরত বড় মিয়াজী ও ছোট মিয়াজী মসজিদ বাংলাদেশের, চট্টগ্রাম জেলার, চুনতীতে অবস্থিত একটি প্রাচীন মসজিদ। 
এই এলাকার প্রসিদ্ধ বুজুর্গ ও দ্বীনে আলেমদ্বয় হযরত বড় মিয়াজী ও হযরত ছোট মিয়াজী বিগত ১৬শ শতকে এই মসজিদ প্রতিষ্ঠা করেন ।
১৬৬৮ সালে স্থাপিত মসজিদটি ১৯৭৭ সালে সংস্কার করে একতলা বিশিষ্ট পাকা মসজিদে রূপান্তর করা হয় এবং পরবর্তীতে ২০১০ সালে পুরাতন মসজিদ ভবন ভেঙ্গে পুনরায় আধুনিক নির্মাণশৈলী ও নয়নাভিরাম এই মসজিদ নির্মাণ করা হয় ।
চট্টগ্রাম জেলার লোহাগাড়া উপজেলার চুনতীর
ব্রজেন্দ্রনাথ শীল

ব্রজেন্দ্রনাথ শীল (৩ সেপ্টেম্বর, ১৮৬৪ — ৩ ডিসেম্বর, ১৯৩৮) একজন বাঙালি দার্শনিক ও বহুবিদ্যাবিশারদ পণ্ডিত ছিলেন।
ব্রজেন্দ্রনাথ শীল হুগলী জেলার হরিপালে জন্মগ্রহণ করেন। পিতা মহেন্দ্রনাথ শীল ছিলেন কলকাতা হাইকোর্টের আইনজীবী। অল্পবয়সে ব্রজেন্দ্রনাথ পিতৃমাতৃহারা হয়ে মামার বাড়িতে মানুষ হন। তিনি স্কটিশ চার্চ কলেজ, কলকাতা হতে বিএ পাশ করে সেখানেই অধ্যাপনার কাজ নেন। অঙ্ক ও দর্শন দুটিতেই তার ব্যুৎপত্তি ছিল। কলেজে তার সহপাঠী ছিলেন স্বামী বিবেকানন্দ। ১৮৮৪ সালে কলকাতা বিশ্ববিদ্যালয় থেকে এম এ তে প্রথম শ্রেণীতে প্রথম স্থান অধিকার করেন তিনি। ১৮৮১ সালে আসামের সরকারি ইঞ্জিনিয়ার জয়গোপাল রক্ষিতের কন্যা ইন্দুমতীকে বিবাহ করেন। ছয় বছর পরে স্ত্রী বিয়োগ হয় তার। তাঁদের চার পুত্র (বিনয়েন্দ্রনাথ, অমরেন্দ্রনাথ, অনিলেন্দ্রনাথ,কনিষ্ঠ পুত্র অকালেই প্রয়াত) ও এক কন্যা (সরযূবালা সেন) 
কলকাতা বিশ্ববিদ্যালয় থেকে পি এইচ ডি করার পরে বিভিন্ন জায়গায় অধ্যাপনা করেছেন তিনি। কোচবিহারের ভিক্টোরিয়া কলেজের প্রথম ভারতীয় অধ্যক্ষ হন। অধুনা এই কলেজটির নাম আচার্য ব্রজেন্দ্রনাথ শীল কলেজ। কলকাতা বিশ্ববিদ্যালয়ের দর্শনশাস্ত্রের প্রধান অধ্যাপক ছিলেন ৯ বছর। বহরমপুর কৃষ্ণনাথ কলেজের আধুনিকীকরনের রূপকার তিনি। পরে ১৯২১ থেকে ১৯৩০ সাল পর্যন্ত তিনি মহীশূর বিশ্ববিদ্যালয়ের উপাচার্য হিসেবে দায়িত্ব পালন করেন। ১৮৯৯ সালের ১৫ অক্টোবর রোমে অনুষ্ঠিত Congress International Des Orientalists এর আন্তর্জাতিক অধিবেশনে যোগদান করে প্রবন্ধ পাঠ করেন। এ প্রবন্ধে তিনি ‘ইতিহাসের দর্শন’ ও ‘ঐতিহাসিক তুলনামূলক পদ্ধতি’ সম্পর্কে জ্ঞানগর্ভ বক্তব্য প্রদান করেন। ১৯১১ সালে লন্ডন বিশ্ববিদ্যালয়ে বিশ্ব জাতি কংগ্রেসে জাতিতত্ত্ব বিষয়ক বক্তব্য রাখেন তিনি। ১৯২১ সালে রবীন্দ্রনাথ ঠাকুরের আমন্ত্রণে বিশ্বভারতী উদ্বোধন অনুষ্ঠানের সভাপতি হন। তুলনামূলক সাহিত্য, ধর্মদর্শন বিচার ও দর্শন আলোচনায় গণিতের সূত্র প্রয়োগে তিনি ছিলেন পথিকৃৎ।
ব্রজেন্দ্রনাথ দশটি ভাষায় পারদর্শী ছিলেন। অজস্র বই রচনা করেছে ধর্ম, দর্শনতত্ব, শিল্প, সাহিত্য, সংস্কৃতি, সভ্যতা, নৃতত্ত্ব, সমাজতত্ত্ব, বিজ্ঞান নিয়ে। যার মধ্যে উল্লেখযোগ্য-
অসামান্য মেধা ও পান্ডিত্যের অধিকারী ব্রজেন্দ্রনাথ আদর্শ চরিত্রের জন্য আচার্য্য উপাধিতে ভূষিত হয়েছিলেন। তাকে চলমান বিশ্ববিদ্যালয় বলে অভিহিত করা হতো। ডিএসসি ও নাইট উপাধি পান তিনি। মহীশুর রাজ্যের রাজরত্নপ্রবীন উপাধি পান তিনি। ইংরেজ পণ্ডিতরা গ্রিক দার্শনিক অ্যারিস্টটলের সঙ্গে, ভারতের নাগার্জুনের সঙ্গে আচার্য ব্রজেন্দ্রনাথ শীলের তুলনা করেছেন। তার মৃত্যুতে কবি সুধীন্দ্রনাথ দত্ত বলেন, ‘সক্রেটিসের পরিবারের শেষ প্রদীপ নিভে গেল!’
সাইলেনটো

রিকি লামার হ্যাউক (জন্ম জানুয়ারি ২২, ১৯৯৮), তার মঞ্চ নাম সাইলেনটো দ্বারা অধিক পরিচিত, একজন মার্কিন র‍্যাপার, রেকর্ড প্রযোজক এবং অভিনেতা হিসেবেও সমাদৃত। তিনি সবার কাছে তার আত্বপ্রকাশকারী একক "ওয়াচ মি(হুইপ/নেয় নেয়)"এর জন্য পরিচিত, যা "বিলবোর্ড" হট ১০০ তলিকায় সেরা ৩ নম্বরে উঠে আসে।
সাইলেনটোর আত্মপ্রকাশকারী একক "ওয়াচ মি (হুইপ/নেয় নেয়)", বোলো ডা প্রযোজকদের দ্বারা তৈরী করা হয়েছিল, যা ২০১৫ সালের ২৫শে জানুয়ারী তার ইউটিউব চ্যানেলে প্রকাশ করা হয়। এক সপ্তাহের মধ্যেই এটি ২.৫ মিলিয়ন বার দেখা হয়। ২০১৫ সালের এপ্রিলে সাইলেনটো কেপিটল রেকর্ডস এর সাথে চুক্তিবদ্ধ হয়, তারা তার গানটিকে একক আকারে একটি আনুষঙ্গিক গানের ভিডিও প্রকাশ করে। যা আমেরিকান "বিলবোর্ড" হট ১০০ এর তালিকায় সেরা ৩ নম্বরে উঠে আসে। ২০১৫ সালের জুনে, সাইলেনটো বেট এওয়ার্ড এ প্রদর্শন করে, তার সাথে "ব্লাক-ইশ" নামক নাটকের পর্বেও তা প্রদর্শন করে। তিনি তার এই হিট এককটি টাইম স্কয়ারে ২০১৬ সালের ৩১ ডিসেম্বরে "ডিক ক্লার্কস নিউ ইয়ারস রকিং ইভ"উইথ রায়ান সিক্রষ্ট ২০১৭-এ প্রদর্শন করেন।
ডগ ইনসোল

ডগলাস জন ডগ ইনসোল, সিবিই (; জন্ম: ১৮ এপ্রিল, ১৯২৬ - মৃত্যু: ৫ আগস্ট, ২০১৭) লন্ডনের ক্ল্যাপটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫০ থেকে ১৯৫৭ সময়কালে ইংল্যান্ডের পক্ষে টেস্ট ক্রিকেটে অংশগ্রহণ করেছিলেন তিনি। এছাড়াও, কেমব্রিজ বিশ্ববিদ্যালয় ও এসেক্সের প্রতিনিধিত্ব করেছেন ডগ ইনসোল। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন তিনি।
সেন্ট ক্যাথারিন্স কলেজে ইতিহাস বিষয়ে অধ্যয়নকালে কেমব্রিজ বিশ্ববিদ্যালয়ের অধিনায়কের দায়িত্ব পালন করেন। এরপর অনেকগুলো বছর এসেক্সের অধিনায়ক মনোনীত হন। এসেক্সের পক্ষে প্রথম-শ্রেণীর ক্রিকেটে ২০,১১৩ রান তুলেন। এ সংগ্রহটি ক্লাবের ইতিহাসে নবম শীর্ষস্থানীয়। দলে তিনি উইকেট-রক্ষক, ব্যাটসম্যান এবং বোলার হিসেবেও খেলেছেন।
সমগ্র খেলোয়াড়ী জীবনে নয়টি টেস্টে অংশগ্রহণ করেন। তন্মধ্যে, ১৯৫৬-৫৭ মৌসুমে দক্ষিণ আফ্রিকা সফরেই খেলেন পাঁচটি। এ সফরে দলনায়ক পিটার মে’র সহঃ অধিনায়কের দায়িত্বে ছিলেন তিনি।
করিন্থিয়ান-কজুয়ালস এফ.সি’র প্রথম একাদশের শৌখিন ফুটবলার ছিলেন। বিশপ অকল্যান্ডের কাছে হারার পর পুনরায় ১৯৫৬ সালে এফএ অ্যামেচার কাপের চূড়ান্ত খেলায় অংশ নেন।
খেলোয়াড়ী জীবন থেকে অবসর নেয়ার পর প্রথিতযশা ক্রিকেট প্রশাসকের দায়িত্বে ছিলেন। ইংল্যান্ড ক্রিকেট দল নির্বাচকমণ্ডলীর সভাপতির দায়িত্ব পালন করেন ও এমসিসি’র সভাপতি মনোনীত হন।
১৯৬০-এর দশকে ইংল্যান্ড দলনির্বাচকমণ্ডলীর সভাপতি হন। ১৯৬৮ সালে দক্ষিণ আফ্রিকা সফরে ব্যাসিল ডি’অলিভেইরাকে অন্তর্ভুক্ত না করার ফলে ব্যাপকভাবে সমালোচিত হন তিনি। দক্ষিণ আফ্রিকায় বর্ণবাদপ্রথার কারণেই অলিভেইরাকে উপেক্ষিত হতে হয়। ফলশ্রুতিতে কূটনীতিবিহীন অবস্থায় বর্ণবাদের দায়ে অভিযুক্ত হয় দক্ষিণ আফ্রিকা দল।
১৯৭৮-৭৯ মৌসুমে ও ১৯৮২-৮৩ মৌসুমের অ্যাশেজ সফরে দল পরিচালনা করেন। ২০০৬ পর্যন্ত নয় বছরের জন্য ইউরোপীয় ক্রিকেট কাউন্সিলের সভাপতির দায়িত্ব পালন করেন। তার স্থলাভিষিক্ত হন রজার নাইট।
৫ আগস্ট, ২০১৭ তারিখে ৯১ বছর বয়সে ইনসোলের দেহাবসান ঘটে। পরদিন এসেক্স কাউন্টি ক্রিকেট ক্লাব কর্তৃপক্ষ তার মৃত্যুর কথা ঘোষণা করে।
১৯৬৭ সালে অপরাজিত ২৪৬* রান তোলার পরও ইনসোলের দায়িত্ব পালনকালীন জিওফ্রে বয়কটকে দল থেকে বাদ দেয়া হয়। বয়কটকে উপেক্ষিত করার বিষয়টি ৪০ বছর পরও সমুচ্চারিত হয়ে আসছে। ২৪ মার্চ, ২০০৮ তারিখে নেপিয়ারে অনুষ্ঠিত নিউজিল্যান্ড বনাম ইংল্যান্ডের মধ্যকার তৃতীয় টেস্টে ধারাভাষ্যে এ কথা ফুঁটে উঠে। এরপর ৭ জুন, ২০১২ তারিখে এজবাস্টনে ইংল্যান্ড বনাম ওয়েস্ট ইন্ডিজের মধ্যকার টেস্ট চলাকালীন টেস্ট ম্যাচ স্পেশালের ধারাভাষ্যে ইনসোল সম্পর্কে তিনি মন্তব্য করেন যে, ‘এ’এর ন্যায় তার নামকে ছেঁটে দিয়েছেন তিনি। ৯ আগস্ট, ২০১৪ তারিখে আবারো ওল্ড ট্রাফোর্ডে ভারতের বিপক্ষে অনুষ্ঠিত ৪র্থ টেস্টে ইনসোলের নাম উচ্চারিত হয় ও বয়কটের বাক্যবাণে জর্জরিত হন তিনি। এর পুণরাবৃত্তিতে ইনসোলের নাম ভেঙ্গে যায় ও জোনাথন অ্যাগ্নিউ দ্রুত নীরব করে দেন।
১৯৫৬ সালে উইজডেন কর্তৃক বর্ষসেরা ক্রিকেটার মনোনীত হন। ১ অক্টোবর, ২০০৬ তারিখে বারো মাসের জন্য এমসিসি’র সভাপতি হন। ক্রিকেটে অসামান্য অবদানের স্বীকৃতিস্বরূপ ১৯৭৯ সালে সিবিই পদবীতে ভূষিত হন।
পোমরা উচ্চ বিদ্যালয়

পোমরা উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
প্রতিষ্ঠানটি চট্টগ্রাম জেলার রাঙ্গুনিয়া উপজেলার অন্তর্গত পোমরা ইউনিয়নে অবস্থিত। কাপ্তাই সড়কস্থ গোচরা চৌমুহনীর দক্ষিণ পাশে মনোরম পরিবেশে এ বিদ্যালয়ের অবস্থান।
১৯২৮ সালে বিদ্যালয়টি প্রতিষ্ঠিত হয়। এলাকার কৃতী সন্তান ও বিদ্যোৎসাহী ব্যক্তিত্ব জনাব বাদশা মিয়া ও জনাব সরু মিয়া নিজেদের জমিদান করে এ বিদ্যালয়টি প্রতিষ্ঠা করেন।
জ্ঞান অন্বেষণে প্রবেশ কর...
বিদ্যালয় পরিচালনার জন্য জনাব মফজ্জল আহমদকে সভাপতি করে ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব তৌহিদুল আলম টিপু। এছাড়া আরো ২৩ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
বিদ্যালয়ে ২টি দ্বিতল ও ৩টি একতলা ভবন রয়েছে। এতে ১টি প্রধান শিক্ষকের কার্যালয়, ১টি শিক্ষক মিলনায়তন, ১টি কম্পিউটার ল্যাব, ১টি বিজ্ঞানাগার, ১টি লাইব্রেরী ও ১৭টি শ্রেণীকক্ষ রয়েছে। এছাড়া নামাজের জন্য ১টি মসজিদ এবং ছাত্র-ছাত্রীদের খেলাধুলার জন্য দুইটি খেলার মাঠ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে দেড় হাজারেরও অধিক শিক্ষার্থী এ বিদ্যালয়ে অধ্যয়নরত আছে। এছাড়া এ বিদ্যালয় শিক্ষাবোর্ড কর্তৃক এসএসসি এবং জেএসসি পরীক্ষার কেন্দ্র হিসেবে ব্যবহৃত হয়ে আসছে।
২০১৭ সালের এসএসসি পরীক্ষায় পাশের হার ৬৯.৫৮%। ৪ জন পরীক্ষার্থী জিপিএ ৫ অর্জন করেছে। এছাড়া প্রত্যেক বছর এ প্রতিষ্ঠান সুনামের সাথে ফলাফল অর্জনের মাধ্যমে উপজেলার শীর্ষস্থানীয় শিক্ষাপ্রতিষ্ঠানগুলোর মধ্যে স্থান ধরে রেখে চলেছে।
মীর কাশেম খান

ওস্তাদ মীর কাশেম খান (১ জুলাই ১৯২৮ - ১৯৮৪) ছিলেন একজন বাঙালি সেতারবাদক, সুরকার এবং সঙ্গীত পরিচালক। তিনি ঢাকার সাংস্কৃতিক প্রতিষ্ঠান জাগো আর্ট সেন্টারের সঙ্গীত প্রশিক্ষক ছিলেন। সঙ্গীতে অবদানের জন্য বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করে।
মীর কাশেম ১৯২৮ সালের ১ জুলাই তৎকালীন ব্রিটিশ ভারতের বেঙ্গল প্রেসিডেন্সির (বর্তমান (বাংলাদেশ) ব্রাহ্মণবাড়ীয়া জেলার নবীনগর উপজেলার শিবপুর গ্রামের এক সঙ্গীত পরিবারে জন্মগ্রহণ করেন। তার পিতা নায়েব আলী খাঁ ছিলেন একজন সঙ্গীতজ্ঞ। শৈশব থেকেই পারিবারিক সঙ্গীতধারার প্রতি তার অনুরাগ ছিল। সাত বছর বয়সে কাশেম তার পিতার কাছে কণ্ঠসঙ্গীত ও তালযন্ত্রে তালিম নেন এবং পরে সেতারের তালিম নেওয়া শুরু করেন। পিতার কাছে দীর্ঘদিন সঙ্গীতের তালিম নেওয়ার পর তিনি মাইহারে চাচা ওস্তাদ আলাউদ্দিন খাঁর কাছে চার বছর সঙ্গীতের তালিম নেন।
আলাউদ্দিন খাঁর নিকট সঙ্গীতশিক্ষা শেষ করে তিনি কিছুদিন কলকাতার এক ব্যালে সঙ্গীতদলে কর্মরত ছিলেন। ১৯৪৬ থেকে ১৯৪৯ সাল পর্যন্ত তিনি দেশের বিভিন্ন সঙ্গীত জলসায় ও সম্মেলনে সেতার বাজিয়ে প্রশংসা অর্জন করেন। ১৯৪৯ সালে কাশেম নিজস্ব শিল্পী হিসেবে ঢাকা বেতার কেন্দ্রে যোগ দেন। ১৯৫৬ সালে প্রখ্যাত নৃত্যশিল্পী বুলবুল চৌধুরীর নৃত্যদলের সদস্য হিসেবে তিনি সুইজারল্যান্ড, বেলজিয়াম, ইরাক, ইতালি, পশ্চিম জার্মানি, ফ্রান্স, যুক্তরাজ্য ও মিশর সফরে যান। তিনি ১৯৬৭ সালে চীন, ১৯৬৮ সালে ইরান ও আফগানিস্তান, ১৯৭২ সালে ভারত, ১৯৭৭ সালে যুক্তরাজ্য, নরওয়ে, সুইডেন ও ডেনমার্ক এবং ১৯৭৮ সালে হংকং ও থাইল্যান্ড সফর করেন এবং সেতার বাজিয়ে খ্যাতি অর্জন করেন।
সেতারবাদনের পাশাপাশি মীর কাশেম সঙ্গীতে সুরারোপ এবং সঙ্গীত পরিচালনা করেন। তিনি ১৯৪৯ সালে সেপ্টেম্বর মাসে ঢাকার বর্তমান সোহরাওয়ার্দী উদ্যানে পূর্ববাংলার প্রথম নৃত্যনাট্য মঞ্চস্থ হয়। "ইন্দ্রের সভা" নামক সেই নৃত্যনাট্যের সঙ্গীত পরিচালনা করেন মীর কাশেম। এছাড়া তিনি "সামান্য ক্ষতি", "আনারকলি", "বিচার", "কাঞ্চনমালা" নৃত্যনাট্যে সঙ্গীত পরিচালনা করেন। তার সুরারোপিত অনেক গান বেতার ও টেলিভিশনে প্রচারিত হয়েছে।
জয়পুর জংশন রেলওয়ে স্টেশন

জয়পুর রেলওয়ে জংশন ( কোড- জেপি) হল একটি রেলওয়ে স্টেশন । জয়পুর উত্তর পশ্চিম রেলওয়ের এলাকার সদর হিসাবে গন্য ভারতীয় রেলওয়ে ২০০২ সালে গঠিত হয় । জয়পুর বিভাগ হলো উত্তর পশ্চিম রেলওয়ের প্রধান সদর। 
 আন্তঃরাজ্যের বাস প্রান্তিও সিনধি ক্যাম্প এই স্টেশনের পাশে। এটি সবচেয়ে ব্যস্ততম স্টেশন রাজস্থানের। এটি সরাসরি রাজস্থানের মুখ্য শহরের সঙ্গে যুক্ত যেমন, আজমের, যোধপুর, উদয়পুর, ইত্যাদি। এবং ভারতে যেমন দিল্লি, মুম্বাই, কলকাতা, চেন্নাই, ইনডোর, চান্দিগাঁর, এরণাকুলাম, হায়দ্রাবাদ, ব্যাঙ্গালোর, পুনে, গাওহাটি, ভোপাল, গবলিওর, জবালপুর, নাগপুর, লুকনও, কানপুর, ভরানাসি, পাটনা, ভিসাক্ষপাটনাম, ইত্যাদি এবং মিটার হিসাবে শিকার এবং চুরু মধ্যে যৌথ সম্প্রচার ব্যবস্থা আছে।.
ভারতের বিখ্যাত ও বিলাসবহুল ট্রেন হল  "থে পেলেস অন ওহীলস" এটা আরো তালিকাভুক্ত থামান জয়পুরে। জয়পুর জংশন 5 কিমি দূরে জয়পুর শহর থেকে। নতুন গঠিত জয়পুর মেট্রো ও থামানো হয়।
জয়পুর ভালোভাবে সম্পকযুক্ত অন্যান্য ভারতীয় শহরের সঙ্গে। দিল্লি দিনে 13 বার সম্পর্কযুক্ত হয়। আগ্রা এবং মথুরা দিন 11 বার সংযুক্ত হয়। আহেমাদাবাদ দিনে 8 বার ,সংযুক্ত হয়। কানপুর দিনে6 বার সংযুক্ত হয়। রোহতাক, ভিবানী, মুম্বাই ,ভোপাল, সুরাত, আলাহাদাবাদ এবং ভানারাসি ও দিনে 4 বার সংযুক্ত হয়। ভাদাদরা , লুকনও দিনে 3 বার এই জয়পুর স্টেশনের সঙ্গে সংযুক্ত হয়। চান্দিগার,হিসার, এবং আম্বালা সপ্তাহে 19 বার সংযুক্ত হয়। ইনডোর, বারেইলি, নাগপুর, এবং পাটনা দিনে দুইবার সংযুক্ত হয় । জ্বালানধার, লুধিনা এবং দেহরাদুন সপ্তাহে 11 বার সংযুক্ত হয়।জম্মু এবং রায়পুর সপ্তাহে 8 বার সংযুক্ত হয়। খাজুরাহ, রাজকাট, গোড়াকপুর, জবালপুর, এবং গবলিওর, সাবদিনেই জড়িত হয় ।অমৃত্সার, ভিজায়াবাদ, এবং চেন্নাই সপ্তাহে 5 বার সংযুক্ত হয়  গুয়াহাটি, পুনে, ব্যাঙ্গালোরে এবং হায়দ্রাবাদের সঙ্গে সপ্তাহে তিনবার যুক্ত হয় ।সম্বলপুর, ভুবনেশ্বর, পুনে এবং মাসুরে সপ্তাহে দুইবার যুক্ত হয় । রাঁচি, গোয়া, মঙ্গলোতে, এরণাকুলাম, কোয়েম্বাটোর এবং বিশাখাপানাম  প্রতি সপ্তাহে সংযুক্ত হয়।
 রাজস্থান এর জয়পুরে ছোট বড়ো সব স্টেশন এর সঙ্গে সবদিন ( বিভিন্ন দিনে) ট্রেন আর সঙ্গে যুক্ত । আজমের দিনে 22 বার আর বেশি সংযুক্ত হয়। আলবার 20 বারের বেশি জড়িত । যোধপুর 12 বারের বেশি সবদিন যুক্ত । কোটা , এবং আবু রোড ওভার 10 বারের বেশি সংযুক্ত। শিকার 7 বারের বেশি ,বিকানের এবং ভিলবেও 5 বারের বেশি , উদয়পুর 4 বার বেশি এই জয়পুর জংশন আর সঙ্গে যুক্ত ।
জয়পুর শহর এর পাশে যে মুখ্য সারি গুলী আছে তা হল:- 
<br>
অ্যানাবেল ওয়ালিস

অ্যানাবেল ফ্রান্সেস ওয়ালিস (জন্ম ৫ সেপ্টেম্বর ১৯৮৪) একজন ইংরেজ অভিনেত্রী অধিক পরিচিত জেন সেমুর চরিত্রে শোটাইম চ্যানেলের নাটক "দ্য টু্ডরস" (২০০৯-১০) , ব্রিডগেটট চরিত্রে এবিসি চ্যানেলের নাটক "প্যন এম" (২০১১), মিয়া ফর্ম চরিত্রে ২০১৪ সালের অতিপ্রাকৃতিক ভৌতিক চলচ্চিত্র "অ্যানাবেল", এবং গ্রেস বার্গেস চরিত্রে বিবিসির নাটক "পিকি ব্লাইন্ডার্স" (২০১৩-১৬) এবং ২০১৭ সালের দি মামি চলচ্চিত্রে জেনি হ্যালসি চরিত্রে অভিনয়ের জন্য।
পর্তুগালে, তিনি চলচ্চিত্রে কর্মজীবনের অগ্রগতির জন্য লন্ডনে চলে আসার আগে কয়েকটি ছোট চলচ্চিত্রও করেছিলেন। লন্ডনে, তিনি কিছু বিজ্ঞাপন করেছেন এবং নাটকের বিদ্যালয়ে গিয়েছিলেন। ২০০৯ সালে ওয়ালিস শোটাইম চ্যানেলের নাটক সিরিজ 'দ্য টুডরস' জোনাথন রিস মেয়ার্স এর তিনজনের মধ্যে জেন সেমুর হিসেবে অভিনয় করেন। তিনি অ্যানিতা ব্রাইম থেকে সরে দাঁড়ান, যিনি দ্বিতীয় মৌসুমের শেষে ভূমিকা ত্যাগ করেন। ২০১০ এর মাঝামাঝি সময়ে তিনি চতুর্থ (এবং চূড়ান্ত) মৌসুমের জন্য 'দ্য টুডর্স' নামের একটি ড্রিম সিক্যুয়েন্সে জেন সেমুর চরিত্রে অংশ নিয়ে ফিরে আসেন, যা নিশ্চিত হয় যখন এই মৌসুমের প্রথম প্রচারণামূলক কভারের ছবিতে তাকে দেখা যায় (রাজা অস্টম হেনরি, আরগনের ক্যাথেরেইন, এন বোলেইন, এন অব ক্লিভস, ক্যাথেরেইন হোয়ার্ড এবং ক্যাথেরেইন পার এর সঙ্গে।)
২০১০-এ, ম্যাডানা পরিচালিত "ডব্লিউ.ই." চলচ্চিত্রে অভিনয় করেছেন, এবং ২০১১-এ, "" চলচ্চিত্রে স্বল্প চরিত্রে অভিনয় করেন। গ্রেস বার্গেস চরিত্রে বিবিসির নাটক "পিকি ব্লিন্ডার্স"-এ অভিনয় করেন, ক্লিয়িয়ান মর্পেই এবং স্যাম নেইলের পাশাপাশি, ২০১৩-২০১৬ পর্যন্ত। মিয়া ফর্ম চরিত্রে ২০১৪ সালের অতিপ্রাকৃতিক ভৌতিক চলচ্চিত্র "অ্যানাবেল" চরিত্রে অভিনয় করেন, যেটি ২০১৩-এর দ্য কনজ্যুরিং এর একটি স্পিন-অফ।
২০১৭ সালের দি মামি চলচ্চিত্রে জেনি হ্যালসি চরিত্রে অভিনয় করেন বিখ্যাত অভিনেতা টম ক্রুজের পাশাপাশি, একজন কুস্বভাব, দয়ালু, একগুঁয়ে/জেদি, এবং বুদ্ধিমান প্রত্নতত্ত্ববিদ, যিনি গোপনে একটি দৈত্য-শিকার সংগঠনের জন্য কাজ করে যা প্রোডিজিয়াম নামে পরিচিত।
ওয়ালিস অক্সফোর্ডে জন্মগ্রহণ করেন, কিন্তু শৈশবের অধিকাংশ সময় পর্তুগালে অতিবাহিত করেছেন সেন্ট ডমিনিক'স ইন্টারন্যাশনাল স্কুলে ভর্তি হন। ওয়ালিস দক্ষ পর্তুগিজ এবং অল্প ফরাসি এবং স্প্যানিশ ভাষায় কথা বলেন । তিনি বর্তমানে লন্ডনে রয়েছেন।
সামান্তরিক

সমতল জ্যামিতিতে সামন্তরিক হলো এমন একটি চতুর্ভুজ যার বিপরীত বাহুদ্বয় পরস্পর সমান ও সমান্তরাল। তাই আয়তক্ষেত্র, বর্গ, রম্বস - প্রত্যেকে এক একটি সামন্তরিক, কেননা এদের প্রত্যেকটির নিজস্ব বিপরীত বাহুদ্বয় পরস্পর সমান ও সমান্তরাল হয়। সদিক রাশির লব্ধি নির্ণয়ে সামন্তরিকের ব্যবহার বহুল প্রচলিত।
মেগান নিকোল

মেগান নিকোল ফ্লোরেস (জন্ম সেপ্টেম্বর ১, ১৯৯৩), মেগান নিকোল নামেই তিনি অধিক পরিচিত, একজন মার্কিন গায়িকা-গীতিকার এবং অভিনেত্রী যিনি প্রথম ২০০৯ সালে ইউটিউব দ্বারা নিজের আত্বপ্রকাশ করেছিলেন।
মেগান নিকোলের জন্ম হয় টেক্সাস রাজ্যের হাউস্টন শহরে। তার মাতা-পিতা হলেন টেমি এবং ফ্রেঙ্কি ফ্লোরেস, এছাড়াও তার একটি বোন রয়েছে যার নাম মেড্ডি টেইলর। তার মা জার্মান এবং স্থানীয় আমেরিকান বংশদ্ভুত এবং তার বাবা মেক্সিকান আমেরিকান। তিনি কেটি, টেক্সাসে লালিত-পালিত হয়েছিলেন এবং তার বছর যখন ১০ এর আশেপাশে তখন থেকেই তিনি গানের প্রতি আগ্রহী হয়ে উঠেন, যখন তার বাবা তাকে একটি গান গাওয়ার যন্ত্র কিনে দেন তখন থেকে। নিকোল তার চার্চে অনুষ্ঠিত গানের অনুষ্ঠানে গুলোয় অংশগ্রহণ করেছিলেন, তিনি হাই-স্কুলে পড়া কালীন সময়ে চার্চ ব্যান্ডে যোগ দিয়েছিলেন, এবং মধ্যম স্কুলে থাকা কালীন সময়ে গায়ক দলে যোগদান করেছিলেন।
২০০৯ সালে, নিকোল তার প্রথম কভার ভিডিও ইউটিউবে আপলোড করেন, তার প্রথম কভারটি ছিল কিংজ অব লিয়নের"ইউস সামবডি"। এরপর তিনি তার ইউটিউব চ্যানেলে ক্রমাগত গানের ভিডিও আপলোড করতে থাকেন, যে গান গুলোর গায়কদের মধ্যে ব্রুনো মারস, ক্যাটি পেরি, জাস্টিন বিবার, মাইলি সাইরাস, টেইলর সুইফট, সেলিনা গোমেজ, লর্ড এবং অারো অনেকের। তার সহকর্মী ইউটিউবারদের সাথেও তার কিছু সহযোগীতামূলক কভার রয়েছে। তারা হল টিফানি এলভর্ড, আল্লেসা বার্নাল, মেডিলিন বেইলি, টেইলার অয়ার্ড, ডেইভ ডিস, কনর মেনার্ড এবং লিন্ডসে স্টারলিন।
নিকোল তার প্রথম মৌলিক গান , "বি-উ-টি-ফুল" প্রকাশ করে ২০১১ সালের ১৫ই জুলাই। যার গীতিকার ছিলেন, লায়ারস জন্সটন, স্টেফেন ফোল্ডেন, টম মেগারডিশিয়ান এবং তিনি নিজে। এই "সাদাসিধে গান পপ"গানটি ২ দিন পরেই ১ মিলিয়ন বার নভেম্বর ২০১৩ পযন্ত ২৭ মিলিয়ন বার শোনা হয় দেখার বিস্ময়কর সাফল্য এনে দেয় এবং নভেম্বর ২০১৩ পযন্ত ২৭ মিলিয়ন বার শোনা হয়েছিল। 
২০১২ সালের আগস্টে,নিকোল বেড বয় রেকর্ডস্ এর সাথে চুক্তিবদ্ধ হয়। ২০১২ সালের সেপ্টেম্বরে নিকোল "বিলবোর্ড" সোশাল ৫০ এর তালিকার ২৯ নম্বরে উঠে আসেন, যা ৪র্থ সপ্তাহেই তাকে জনপ্রিয়তার তালিকায় নিয়ে যায়।
২০১৪ সালের এপ্রিল মাসে "দ্য নিউজ র্টিবিউন" নামে একটি সংবাদপত্রের একটি অনুচ্ছেদে বলা হয় ইউটিউবে নিকোলের গ্রাহক সংখ্যা ১.৫ মিলিয়ন এবং তার ভিডিও সর্বমোট ৩৫০ মিলিয়ন বার দেখা হয়েছে। তিনি ২০১৪ রেডিও ডিজনি মিউজিক এ্যাওয়ার্ডস এর প্রাক-অনুষ্ঠানে গান পরিবেশন করেন। 
২০১৪ সালের ১৯সে আগস্ট নিকোল তার একক "ইলিকর্টিফাইড"প্রকাশ করে। এটি তার আত্বপ্রকাশকারী অ্যালবাম "এসকেইপ" এর প্রথম একক ছিল, যা হিউম রেকর্ডের একটি স্বাধীন প্রকাশ ছিল,পরবর্তীতে নিকোলের বেড বয় রেকর্ডস থেকে বের হয়ে যাবার পর"এসকেইপ" এ ৫টি নতুন মৌলিক গান যুক্ত হয়, যে গুলোর গিতীকার মেগারডিশিয়ান এবং তিনি স্বয়ং, যা পরবর্তীতে ২০১৪ সালের ১৪ই অক্টোবর প্রকাশ করা হয়। ৮০র দশকের প্রবর্তনায় তৈরী "ইর্লেকটিফাইড" এর গানের ভিডিওটি ২০১৪ সালের ১৬ই সেপ্টেম্বরে পিপল.কমে প্রিমিয়ার করা হয়। 
তারপর নিকোলকে তার প্রথম বৈশিষ্ট্যমণ্ডিত চলচ্চিত্র "সামার ফরেভার"এ অভিনয় করতে দেখা যায়, যেখানে তার সাথে অভিনয় করেন এলিসন স্টোনার এবং এনা গ্রেইস বারলো, যেটি মুক্তি পায় ২০১৫ সালের ৪ সেপ্টেম্বরে।
একেএম আবদুর রউফ

একেএম আবদুর রউফ (১৫ ডিসেম্বর ১৯৩৫ - ১ এপ্রিল ২০০০) ছিলেন একজন চিত্রশিল্পী এবং মুক্তিযোদ্ধা। তিনি বাংলাদেশের প্রথম সংবিধানের হস্তলেখক এবং বাংলাদেশ ফিল্ম আর্কাইভের প্রতিষ্ঠাতা-কিউরেটর। শিল্পকলায় তার অবদানের জন্য বাংলাদেশ সরকার তাকে ২০১০ সালে মরণোত্তর একুশে পদক এবং ২০১৬ সালে স্বাধীনতা পুরস্কারে ভূষিত করে।
রউফ ১৯৩৫ সালের ১৫ ডিসেম্বর তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) খুলনা জেলায় জন্মগ্রহণ করেন। তিনি ১৯৫২ সালে ম্যাট্রিকুলেশন করেন। ১৯৫৪ সালে ঢাকার জগন্নাথ কলেজ থেকে উচ্চমাধ্যমিক সনদ অর্জন করেন এবং ১৯৫৯ সালে ঢাকা সরকারি কলা ও কারুকলা কলেজ থেকে স্নাতক হন।
তিনি পূর্ব পাকিস্তানের সিভিল সার্ভিস ক্যাডার হিসেবে তার কর্মজীবন শুরু করেন। তিনি ১৯৭২ সালে রচিত গণপ্রজাতন্ত্রী বাংলাদেশের প্রথম সংবিধানের হস্তলেখক। তিনি বাংলাদেশ ফিল্ম আর্কাইভের প্রতিষ্ঠাতা-কিউরেটরের দায়িত্ব পালন করেন এবং তার দায়িত্ব পালনকালে রউফ পুরনো চলচ্চিত্রের পুথি ও প্রিন্টসমূহ সংগ্রহ করেন। তার সংগ্রহের মধ্যে রয়েছে "মুখ ও মুখোশ" ছবির প্রিন্ট, ঢাকায় নির্মিত প্রথম নির্বাক চলচ্চিত্র "দ্য লাস্ট কিস" ছবির আলোকচিত্র, কাজী নজরুল ইসলাম পরিচালিত "ধ্রুব" (১৯৩৪) ছবির প্রিন্ট, প্রমথেশ বড়ুয়ার "দেবদাস" ছবির প্রিন্ট এবং উপমহাদেশের প্রথম নির্বাক চলচ্চিত্র "রাজা হরিশচন্দ্র" ছবির প্রিন্ট।
রউফ বইয়ের প্রচ্ছদের নকশাকারও ছিলেন। তিনি প্রায় ২৮০০ বইয়ের প্রচ্ছদের নকশা করেন।
রউফ ২০০০ সালের ১ এপ্রিল মৃত্যুবরণ করেন।